Wo “Nɔ Ni Nyɔŋmɔ Kɛtsa Lɛ” Hiɛ Nyam—Marko 10:9 | Nikasemɔ\nBuu-Mɔɔ—Nikasemɔ Nɔ | December 2018\nKANEMƆ YƐ Afrikaans Albania Altai Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumuii Awiemɔ Costa Rica Mumuii Awiemɔ Croatia Cuban Sign Language Czech Czech Mumuii Awiemɔ Damara Dangme Denmark Digor Douala Dutch Ecuador Mumuii Awiemɔ Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Guadeloupean Creole Guarani Guatemala Mumuii Awiemɔ Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kabuverdianu Kannada Kekchi Kenya Mumuii Awiemɔ Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Latvia Lingala Lithuania Low German Luganda Lunda Luo Luvale Macedonia Malagasy Malawi Mumuii Awiemɔ Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mongolia Moore Motu Mozambique Mumuii Awiemɔ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaragua Mumuii Awiemɔ Norway Nzema Okpe Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (West Africa) Pohnpei Poland Poland Mumuii Awiemɔ Portugal Portugal (Portugal) Portugal Mumuii Awiemɔ Punjabi Quebec Mumuii Awiemɔ Quechua (Ancash) Quechua (Bolivia) Romania Romania Mumuii Aweimɔ Russia Russia Mumuii Awiemɔ Salvador Mumuii Awiemɔ Samoa Sango Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Uzbek (Roman) Venda Venezuela Mumuii Awiemɔ Vietnam Waray-Waray Wolaita Xhosa Yoruba Zambia Mumuii Awiemɔ Zande Zapotec (Isthmus) Zimbabwe Mumuii Awiemɔ Zulu\nWo “Nɔ Ni Nyɔŋmɔ Kɛtsa Lɛ” Hiɛ Nyam\n“Nɔ ni Nyɔŋmɔ kɛtsa lɛ, gbɔmɔ ko akagbála mli.”—MAR. 10:9.\nLALAI: 131, 132\nTe Yehowa kɛ Yesu naa gbalashihilɛ amɛhãa tɛŋŋ?\nMɛni ji nɔ kome pɛ ni Ŋmalɛ lɛ etsɔɔ akɛ mɔ ko baanyɛ adamɔ nɔ etse ehefatalɔ gbãla? Shi mɛni hewɔ ekolɛ mɔ ko baakpɛ eyiŋ akɛ etseŋ ehefatalɔ gbãla lɛ?\nKɛ́ mɔ ko miitao eyahi he ko koni ehefatalɔ lɛ ahi he kroko lɛ, mɛɛ ŋaawoo esa akɛ esusu he?\n1, 2. Mɛni esa akɛ Hebribii 13:4 lɛ atsirɛ wɔ ni wɔfee?\nWƆ FƐƐ wɔmiisumɔ ni wɔwo Yehowa hiɛ nyam, aloo jeee nakai? Ni enɛ hi jogbaŋŋ, ejaakɛ Yehowa sa woo, ni ewo shi akɛ kɛ́ wɔwo ehiɛ nyam lɛ, lɛ hu ebaawo wɔhiɛ nyam. (1 Sam. 2:30; Abɛi 3:9; Kpo. 4:11) Yehowa miisumɔ hu ni wɔjie bulɛ kpo wɔtsɔɔ amralofoi lɛ kɛ mɛi krokomɛi ni tamɔ nakai. (Rom. 12:10; 13:7) Shi nɔ kome ko yɛ ni Yehowa miisumɔ ni wɔwo hiɛ nyam waa. No ji gbalashihilɛ.\n2 Bɔfo Paulo wie akɛ: “Awo gbalashihilɛ hiɛ nyam yɛ mɛi fɛɛ ateŋ, ni akabule gbalashihilɛ saa lɛ.” (Heb. 13:4) Kadimɔ akɛ Paulo ekɛɛɛ akɛ “gbalashihilɛ hiɛ yɛ nyam,” oookɛɛ nɔ ni eekɛɛ Kristofoi lɛ anɔkwa sane ko ni eetao amɛle kɛkɛ. Moŋ lɛ, ekɛɛ akɛ, “awo gbalashihilɛ hiɛ nyam,” ni tsɔɔ akɛ ekɛ gbɛtsɔɔmɔ miihã amɛ. Eekɛɛ amɛ akɛ, amɛkabu gbalashihilɛ akɛ nɔ ko fɛlɛfɛlɛ ko kɛkɛ, shi moŋ amɛwo hiɛ nyam. No hewɔ lɛ, te onaa gbalashihilɛ ohãa tɛŋŋ? Ni kɛ́ obote gbalashihilɛ mli lɛ, ani oowo ogbãla lɛ hiɛ nyam?\n3. Mɛɛ ŋaa ni he hiaa Yesu wo yɛ gbalashihilɛ he? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Kɛ́ oowo ogbãla lɛ hiɛ nyam lɛ, belɛ onyiɛ Yesu nɔkwɛmɔnɔ kpakpa lɛ sɛɛ, ejaakɛ Yesu wo gbalashihilɛ hiɛ nyam. Be ni Farisifoi lɛ bi lɛ gbalatsemɔ he sane lɛ, etsɛ nɔ ni Nyɔŋmɔ wie yɛ klɛŋklɛŋ gbalashihilɛ lɛ he lɛ yisɛɛ, akɛ: “Enɛ hewɔ lɛ, nuu baashi epapa kɛ emami, ni amɛyi enyɔ lɛ fɛɛ amɛbaatsɔ heloo kome.” Kɛkɛ ni ewie kɛfata he akɛ: “Nɔ ni Nyɔŋmɔ kɛtsa lɛ, gbɔmɔ ko akagbála mli.”—Kanemɔ Marko 10:2-12; 1 Mo. 2:24.\n4. Be enyiɛ Yehowa to akɛ gbalashihilɛ mli bii ahi shi akɛ wu kɛ ŋa kɛyashi?\n4 Nɔ ni Yesu wie nɛɛ tsɔɔ akɛ ele akɛ Nyɔŋmɔ ni to gbalashihilɛ he gbɛjianɔ, ni akɛ esaaa akɛ atseɔ gbãla. Be ni Nyɔŋmɔ kɛ Hawa bahã Adam akɛ eŋa lɛ, Nyɔŋmɔ ekɛɛɛ amɛ akɛ amɛbaanyɛ amɛtse gbãla. Moŋ lɛ, eto akɛ “amɛyi enyɔ lɛ” amɛhi shi akɛ wu kɛ ŋa kɛya naanɔ.\nNIBII NI TSAKE GBALASHIHILƐ GBƐJIANƆTOO LƐ KƐYASHI BE KO\n5. Mɛɛ gbɛ nɔ gbele saa gbalashihilɛ he?\n5 Tamɔ bɔ ni wɔle lɛ, be ni Adam fee esha lɛ, nibii pii tsake. Tsakemɔi nɛɛ ateŋ ekome ji akɛ, adesai bɔi gboimɔ, ni enɛ sa gbalashihilɛ he. Sane ko ni bɔfo Paulo wie lɛ hãa wɔnaa enɛ faŋŋ. Ewie akɛ gbele ji nɔ ni kɛ gbalashihilɛ baa naagbee, ni kɛ́ eba lɛ nakai lɛ, mɔ ni agbo ashi lɛ lɛ baanyɛ abote gbalashihilɛ mli ekoŋŋ.—Rom. 7:1-3.\n6. Mɛɛ gbɛ nɔ Mose Mla lɛ hãa wɔnaa bɔ ni Nyɔŋmɔ naa gbalashihilɛ ehãa?\n6 Gbalashihilɛ he saji babaoo yɛ Mla ni Nyɔŋmɔ kɛhã Israelbii lɛ mli. Akɛ nɔkwɛmɔnɔ lɛ, Mla lɛ hã Israel hii hegbɛ ni amɛkɛ yei enyɔ loo nɔ ni fe nakai abote gbalashihilɛ mli. Shi dani Nyɔŋmɔ kɛ Mla lɛ baahã amɛ po lɛ, no mli lɛ hii pii feɔ nakai momo. Kɛ̃lɛ, Mla lɛ kɛ gbɛtsɔɔmɔi hã yɛ gbalashihilɛ ni tamɔ nɛkɛ lɛ he, bɔ ni afee ni akafee yei kɛ gbekɛbii niseniianii. Akɛ nɔkwɛmɔnɔ lɛ, kɛ́ Israel nuu ko kɛ nyɔŋ ko bote gbalashihilɛ mli, ni sɛɛ mli lɛ, ekɛ yoo kroko hu bote gbalashihilɛ mli lɛ, esa akɛ eya nɔ ekwɛ eklɛŋklɛŋ ŋa lɛ jogbaŋŋ tamɔ bɔ ni efeɔ dani ekɛ yoo ni ji enyɔ lɛ hi shi lɛ. Nyɔŋmɔ bi ni nuu lɛ aya nɔ ahã klɛŋklɛŋ yoo lɛ ehiamɔ nii ni ebu ehe. (2 Mo. 21:9, 10) Eyɛ mli akɛ ŋmɛnɛ lɛ, wɔbɛ Mose Mla lɛ shishi dɔŋŋ moŋ, shi Mla lɛ hãa wɔnaa akɛ Yehowa ebuuu gbalashihilɛ akɛ nɔ ko fɛlɛfɛlɛ kwraa. Enɛ woɔ wɔ hewalɛ ni wɔ hu wɔwo gbalashihilɛ hiɛ nyam, aloo jeee nakai?\n7, 8. (a) Yɛ nɔ ni aŋma yɛ 5 Mose 24:1 lɛ naa lɛ, mɛni Mla lɛ wie yɛ gbalatsemɔ he? (b) Te Yehowa naa gbalatsemɔ ehãa tɛŋŋ?\n7 Mɛni Mla lɛ wie yɛ gbalatsemɔ he? Eyɛ mli akɛ Nyɔŋmɔ etooo ni atse gbãla moŋ, shi Mla lɛ ŋmɛ gbɛ ni Israelbii lɛ ashwie amɛŋamɛi kɛji amɛna “hiɛgbejianii ko” yɛ amɛhe. (Kanemɔ 5 Mose 24:1.) Mla lɛ etsɔɔɔ nɔ ni “hiɛgbejianii” nɛɛ ji. Shi ekã shi faŋŋ akɛ, ebaafee nɔ ko ni yɔɔ hiɛgbele waa loo tɔmɔ ko ni yɔɔ hiɛdɔɔ waa, jeee tɔmɔ bibioo ko kɛkɛ. (5 Mo. 23:14) Dɔlɛ sane ji akɛ, be ni shɛɔ Yesu beiaŋ lɛ, Yudafoi pii ‘miishwie amɛŋamɛi yɛ sane fɛɛ sane hewɔ.’ (Mat. 19:3) Wɔsumɔŋ wɔkɔ amɛnane kɔkɔɔkɔ!\n8 Yɛ gbalɔ Maleaki beiaŋ lɛ, nɔ ni mɛi komɛi feɔ nɛ: amɛshwieɔ amɛŋamɛi ni amɛkɛ amɛ ehi shi kɛjɛ amɛblahiiaŋ lɛ koni amɛkɛ oblayei ni ekolɛ amɛjáaa Yehowa po lɛ ahi shi. Shi Nyɔŋmɔ tsɔ Maleaki nɔ ehã ana bɔ ni enuɔ he ehãa yɛ gbalatsemɔ he. Ewie akɛ: “Minyɛɔ gbalatsemɔ.” (Mal. 2:14-16) Nɔ ni ewie nɛɛ kɛ nɔ ni ewie yɛ klɛŋklɛŋ gbalashihilɛ lɛ he lɛ kpãa gbee. Ewie akɛ nuu baakpɛtɛ eŋa he, “ni amɛbaatsɔ heloo kome.” (1 Mo. 2:24) Nɔ ni Yesu wie lɛ, akɛ “nɔ ni Nyɔŋmɔ kɛtsa lɛ, gbɔmɔ ko akagbála mli” lɛ, hãa wɔnaa akɛ efiɔ nɔ ni e-Tsɛ lɛ ewie yɛ gbalashihilɛ he lɛ sɛɛ.—Mat. 19:6.\nNɔ Ni Nyɔŋmɔ Fee Be Ni Israel Tee Nɔ Efite Gbãla Lɛ\nIsraelbii lɛ kɛ Yudafoi lɛ fɛɛ yeee Yehowa anɔkwa. Amɛkɛ maji ni sɔmɔɔɔ Yehowa lɛ kpaŋ kpaŋmɔi srɔtoi, ni amɛjá amale nyɔŋmɔi. Nyɔŋmɔ hã amɛle akɛ nɔ ni amɛfeɔ lɛ ejaaa. Ekɛɛ amɛ akɛ ‘amɛkɛ tɛi kɛ tsei miifite gbãla.’ (Yer. 2:13, 20; 3:1-3, 9; okɛto Ezekiel 16:28; Yakobo 4:4 lɛ he.) Shi amɛtsakeee amɛtsui. Amɛtee nɔ amɛfee amɛnii tamɔ “ŋa ni feɔ ashawo.” No hewɔ lɛ, Nyɔŋmɔ kpɛ eyiŋ akɛ ebaashwie amɛ. Ewie akɛ: “Be ni mina enɛ lɛ, mihã Israel ni yeee anɔkwa lɛ gbalatsemɔ wolo ni mishwie lɛ ejaakɛ efite gbãla.”—Yer. 3:6-8.\nNƆ KOME PƐ NI ABAANYƐ ADAMƆ NƆ ATSE GBÃLA\n9. Te esa akɛ wɔnu nɔ ni Yesu wie yɛ Marko 10:11, 12 lɛ shishi wɔhã tɛŋŋ?\n9 Shi ekolɛ mɔ ko baabi akɛ, ‘Ani nɔ ko yɛ ni Kristofonyo baanyɛ adamɔ nɔ etse ehefatalɔ gbãla ni ekɛ mɔ kroko abote gbalashihilɛ mli?’ Kadimɔ nɔ ni Yesu wie yɛ gbalatsemɔ he. Ewie akɛ: “Mɔ fɛɛ mɔ ni shwieɔ eŋa ni ekɛ mɔ kroko boteɔ gbalashihilɛ mli lɛ, efite gbãla, etɔ̃ yoo lɛ nɔ, ni kɛji yoo ko tse ewu gbãla ni no sɛɛ lɛ, ekɛ mɔ kroko bote gbalashihilɛ mli lɛ, efite gbãla.” (Mar. 10:11, 12; Luka 16:18) Nɔ ni Yesu wie nɛɛ hãa wɔnaa akɛ, ebuuu gbalashihilɛ akɛ nɔ ko fɛlɛfɛlɛ, ni esumɔɔɔ ni wɔ hu wɔbuɔ lɛ nakai. Kɛ́ nuu ko shwie eŋa be ni eŋa lɛ ejeko esɛɛ, ni ekɛ yoo kroko yahi shi lɛ, efite gbãla. Ni nakai nɔŋŋ kɛ́ yoo ko hu shi ewu be ni ewu lɛ ejeko esɛɛ, ni ekɛ nuu kroko yahi shi lɛ, efite gbãla. Mɛni hewɔ? Ejaakɛ yɛ Yehowa hiɛ lɛ, kɛ́ mɔ ko shwie eŋa loo mɔ ko tse ewu gbãla lɛ, no kɛkɛ etsɔɔɔ akɛ amɛjeee wu kɛ ŋa dɔŋŋ. Yɛ ehiɛ lɛ, amɛkã he amɛji “heloo kome.” Yesu wie hu akɛ, kɛ́ mɔ ko shwie eŋa be ni eŋa lɛ ejeko esɛɛ lɛ, no baanyɛ ahã yoo lɛ afite gbãla. Mɛni hewɔ? Yɛ Yesu beiaŋ lɛ, kɛ́ mɔ ko shwie eŋa nakai lɛ, ekolɛ yoo lɛ náŋ lɛ mlɛo akɛ ebaakwɛ ehe. No hewɔ lɛ, no baatsirɛ lɛ ni eyatao wu, ni kɛ́ ená ekɛ nuu ko bote gbalashihilɛ mli pɛ, efite gbãla.\nNɔ Kome Pɛ Ni Ŋmalɛ Lɛ Kɛɛ Abaanyɛ Adamɔ Nɔ Atse Gbãla\nSane ko ni Yesu wie shii enyɔ sɔŋŋ lɛ hãa wɔnaa akɛ, nɔ kome pɛ ni mɔ ko baanyɛ adamɔ nɔ etse ehefatalɔ gbãla, ni no sɛɛ lɛ ekɛ mɔ kroko abote gbalashihilɛ mli kɛ́ eesumɔ ji por·neiʹa. Te Greek wiemɔ nɛɛ shishi lɛ? Kɛ́ mɛi ni boteko nɔ ni Biblia lɛ tsɛɔ lɛ gbalashihilɛ lɛ mli lɛ kɛ amɛhe wo bɔlɛnamɔ nifeemɔ ko mli lɛ, no ji nɔ ni atsɛɔ lɛ por·neiʹa lɛ. No hewɔ lɛ, kɛ́ mɔ ko fite gbãla, efee ashawo, loo oshijafo ji lɛ ni ekɛ oshijafo kroko ná bɔlɛ lɛ, fɛɛ lɛ, por·neiʹa ni. Nifeemɔi krokomɛi hu ni fata he ji, nuutso ni akɛwoɔ daaŋ loo yoohe ni alɛmɔɔ, nuutso ni akɛwoɔ wamɔhe, kɛ mɔ ko nuutso loo eyoohe ni akɛshwɛɔ koni ehe aba.—Kwɛmɔ “Sanebimɔi Ni Jɛ Kanelɔi Adɛŋ” ni yɔɔ July 15, 2006 Buu-Mɔɔ lɛ mli lɛ.\n10. Mɛni ji nɔ kome pɛ ni Kristofonyo baanyɛ adamɔ nɔ etse ehefatalɔ gbãla ní kɛ́ eesumɔ lɛ, ekɛ mɔ kroko ahi shi?\n10 Yesu tsɔɔ nɔ kome pɛ ni abaanyɛ adamɔ nɔ atse gbãla. Ewie akɛ: “Mɔ fɛɛ mɔ ni shwieɔ eŋa, ni jeee akɛ eŋa lɛ ebɔ ajwamaŋ [yɛ Greek mli lɛ, por·neiʹa], ni ekɛ mɔ kroko boteɔ gbalashihilɛ mli lɛ, efite gbãla.” (Mat. 19:9) Be ni Yesu hãa e-Gɔŋ Nɔ Shiɛmɔ lɛ, nakai nɔŋŋ ewie. (Mat. 5:31, 32) Shii enyɔ lɛ fɛɛ lɛ, Yesu tsĩ ‘ajwamaŋbɔɔ’ tã. Kɛ́ mɔ ko kɛ mɔ ko ni jeee ewu loo eŋa ná bɔlɛ lɛ, ebɔ ajwamaŋ. No hewɔ lɛ, kɛ́ mɔ ko fite gbãla, efee ashawo, ekɛ kooloo ko ná bɔlɛ, loo oshijafo ji lɛ ni ekɛ oshijafo kroko ná bɔlɛ, loo nuu ji lɛ ni ekɛ nuu ná bɔlɛ aloo yoo ji lɛ ni ekɛ yoo ná bɔlɛ lɛ, ebɔ ajwamaŋ. Yɛ nɔ ni Yesu wie lɛ naa lɛ, kɛ́ nuu ko ni ebote gbalashihilɛ mli lɛ yabɔ ajwamaŋ lɛ, eŋa lɛ baanyɛ akpɛ eyiŋ kɛji ebaatse lɛ gbãla loo ekɛ lɛ baaya nɔ ahi shi. Kɛ́ etse lɛ gbãla lɛ, amɛjeee wu kɛ ŋa dɔŋŋ yɛ Nyɔŋmɔ hiɛ.\n11. Mɛni hewɔ ekolɛ Kristofonyo ko ni ehefatalɔ eyabɔ ajwamaŋ lɛ baakpɛ eyiŋ akɛ etseŋ lɛ gbãla lɛ?\n11 Nɔ kome ni esa akɛ wɔkadi ji akɛ, Yesu ekɛɛɛ akɛ kɛ́ mɔ ko hefatalɔ yabɔ ajwamaŋ lɛ, bɔ fɛɛ bɔ ni fee lɛ, eshwie lɛ loo etse lɛ gbãla. No hewɔ lɛ, akɛ nɔkwɛmɔnɔ lɛ, yoo ko ni wu eyabɔ ajwamaŋ lɛ baanyɛ akpɛ eyiŋ akɛ etseŋ nuu lɛ gbãla. Ekolɛ esumɔɔ lɛ, ni eesumɔ ni ekɛ ehe ake lɛ ni ekɛ lɛ afee ekome ni amɛsaa amɛgbãla lɛ. Yɛ anɔkwale mli lɛ, kɛ́ etse nuu lɛ gbãla shi eboteee gbalashihilɛ mli dɔŋŋ lɛ, ekɛ naagbai baakpe. Namɔ baakwɛ lɛ yɛ heloŋ gbɛfaŋ? Ni bɔlɛnamɔ gbɛfaŋ hu? Ani ehe efeŋ shoo? Ni kɛ́ amɛyɛ bii lɛ, namɔ baakwɛ amɛ ni eye ebua lɛ ni etsɔse amɛ yɛ anɔkwale lɛ mli? (1 Kor. 7:14) Eyɛ faŋŋ akɛ, kɛ́ mɔ ko tse ehefatalɔ ni eyabɔ ajwamaŋ lɛ gbãla lɛ, ekɛ naagbai wuji baakpe.\n12, 13. (a) Mɛɛ naagba Hosea kɛkpe yɛ egbãla lɛ mli? (b) Mɛni hewɔ Hosea kɛ Gomer tsa amɛgbãla lɛ nɔ lɛ? Mɛni no tsɔɔ wɔ yɛ gbalashihilɛ he ŋmɛnɛ?\n12 Wɔbaanyɛ wɔkase nii waa yɛ bɔ ni nibii tee lɛ ehã yɛ gbalɔ Hosea kɛ eŋa lɛ teŋ lɛ mli. Nyɔŋmɔ kɛɛ Hosea akɛ ekɛ yoo ko ni atsɛɔ lɛ Gomer lɛ abote gbalashihilɛ mli. Nyɔŋmɔ kɛɛ lɛ akɛ Gomer “kɛ ehe baawo ashawofeemɔ mli” ni ‘ebaaná bii kɛjɛ eshawofeemɔ lɛ mli.’ Gomer ‘fɔ binuu ehã Hosea.’ (Hos. 1:2, 3) Sɛɛ mli lɛ, efɔ biyoo kɛ binuu, ni eeenyɛ efee akɛ ekɛ nuu kroko ni fɔ bii nɛɛ. Gomer fite gbãla shii abɔ, shi Hosea eshwieee lɛ. Agbɛnɛ lɛ, lɛ diɛŋtsɛ eshi Hosea ni eyatsɔ nyɔŋ. Shi Hosea yahé lɛ kɛba ekoŋŋ. (Hos. 3:1, 2) Yehowa kɛ Hosea kɛ eŋa lɛ teŋ sane lɛ fee bɔ ni Israelbii lɛ kwa lɛ shii abɔ shi ekɛ amɛhe ke amɛ lɛ he nɔkwɛmɔnɔ. Shi mɛni wɔ hu wɔbaanyɛ wɔkase yɛ mli?\n13 Kɛ́ Kristofonyo ko hefatalɔ yabɔ ajwamaŋ lɛ, lɛ mɔ ni ashi lɛ ni ayabɔ ajwamaŋ lɛ baakpɛ eyiŋ kɛji ekɛ ehefatalɔ lɛ he baake lɛ aloo ekɛ ehe ekeŋ lɛ. Yɛ nɔ ni Yesu wie lɛ naa lɛ, ebaanyɛ etse lɛ gbãla ni ekɛ mɔ kroko abote gbalashihilɛ mli, kɛ́ eesumɔ. Shi yɛ nakai beiaŋ nɔŋŋ lɛ, kɛ́ ekɛ ehe ke lɛ ni amɛtee nɔ amɛhi shi akɛ wu kɛ ŋa lɛ, no hu etɔ̃ko. Be ni Gomer ku esɛɛ lɛ, Hosea kɛ lɛ tsa amɛgbãla lɛ nɔ, ni ekɛɛ lɛ akɛ ekɛ nuu kroko akayaná bɔlɛ dɔŋŋ. Hosea diɛŋtsɛ hu kɛ Gomer ‘náaa bɔlɛ’ kɛyashi be ko. (Hos. 3:3, shn.) Shi ŋwanejee ko bɛ he akɛ, sɛɛ mli lɛ, Hosea kɛ Gomer bɔi bɔlɛnamɔ ekoŋŋ. Enɛ fee bɔ ni Yehowa jɛ esuɔmɔ mli ekɛ Israelbii lɛ ahe ke amɛ ni ekɛ amɛ hi shi akɛ ewebii ekoŋŋ lɛ he mfoniri. (Hos. 1:11; 3:3-5) Mɛni enɛ tsɔɔ wɔ yɛ gbalashihilɛ he ŋmɛnɛ? Kɛ́ hefatalɔ ni eyabɔko ajwamaŋ lɛ kɛ mɔ ni eyabɔ ajwamaŋ lɛ bɔi bɔlɛnamɔ lɛ, no baatsɔɔ akɛ ekɛ ehe eke lɛ. (1 Kor. 7:3, 5) Akɛni ekɛ lɛ ená bɔlɛ hewɔ lɛ, ebɛ nɔ ko dɔŋŋ ni ebaadamɔ nɔ etse lɛ gbãla. Moŋ lɛ, esa akɛ ekɛ lɛ afee ekome ni amɛkwɛ bɔ ni amɛbaafee amɛye amɛbua amɛhe ni amɛna gbalashihilɛ tamɔ bɔ ni Nyɔŋmɔ naa lɛ lɛ.\nWO GBALASHIHILƐ HIƐ NYAM KƐ́ OKƐ NAAGBAI MIIKPE YƐ OGBÃLA LƐ MLI PO\n14. Yɛ nɔ ni aŋma yɛ 1 Korintobii 7:10, 11 lɛ naa lɛ, mɛni baanyɛ aba yɛ gbalashihilɛ mli?\n14 Esa akɛ Kristofoi fɛɛ amia amɛhiɛ waa ni amɛwo gbalashihilɛ hiɛ nyam, tamɔ bɔ ni Yesu kɛ Yehowa feɔ lɛ. Shi akɛni wɔyeee emuu hewɔ lɛ, jeee be fɛɛ be wɔ fɛɛ wɔnyɛɔ wɔfeɔ nakai. (Rom. 7:18-23) No hewɔ lɛ, esaaa akɛ efeɔ wɔ naakpɛɛ akɛ blema Kristofoi lɛ ateŋ mɛi komɛi kɛ naagbai kpe yɛ amɛgbalashihilɛ mli. Paulo kɛɛ amɛ akɛ, “esaaa akɛ ŋa tseɔ ehe kɛjeɔ ewu he”; fɛɛ sɛɛ lɛ, amɛteŋ mɛi komɛi fee nakai.—Kanemɔ 1 Korintobii 7:10, 11.\nMɛni abaanyɛ afee kɛye abua mɛi ni kɛ naagbai pii miikpe yɛ amɛgbalashihilɛ mli lɛ? (Kwɛmɔ kuku 15)\n15, 16. (a) Kɛ́ gbalashihilɛ mli bii komɛi kɛ naagbai miikpe po lɛ, mɛni esa akɛ amɛtswa amɛfai shi akɛ amɛbaafee? Ni mɛni hewɔ? (b) Te enɛ kɔɔ mɛi ni amɛhefatalɔi sɔmɔɔɔ Yehowa lɛ ahe ehãa tɛŋŋ?\n15 Paulo etsɔɔɔ shihilɛi ni hã ŋamɛi komɛi tse amɛhe kɛje amɛwumɛi ahe lɛ. Shi wɔbaanyɛ wɔwie akɛ ejeee ajwamaŋbɔɔ, ejaakɛ eji ajwamaŋbɔɔ ni kulɛ, ŋa lɛ baanyɛ adamɔ no nɔ etse ewu lɛ gbãla ni ekɛ mɔ kroko abote gbalashihilɛ mli. Paulo ŋma akɛ kɛ́ yoo ko tse ehe kɛje ewu he lɛ, “eya nɔ ehi shi oshija, kɛjeee nakai lɛ, ekɛ ewu lɛ ayakpãtã.” Nɔ ni ewie nɛɛ tsɔɔ akɛ, yɛ Nyɔŋmɔ hiɛ lɛ, yoo lɛ kɛ ewu lɛ kã he amɛji gbalashihilɛ mli hefatalɔi. Paulo wo mɛi ni tamɔ nakai lɛ ŋaa akɛ, kɛji amɛteŋ mɔ ko ebɔko ajwamaŋ lɛ, belɛ ekɔɔɔ he eko nɔ naagba ni amɛkɛkpeɔ lɛ, amɛtsu he nii koni amɛfee ekome ekoŋŋ. Amɛbaanyɛ amɛbi asafoŋ onukpai lɛ adɛŋ yelikɛbuamɔ. Asafoŋ onukpai lɛ etsɔŋ mɔ ni sane ja kɛ mɔ ni sane ejaaa. Moŋ lɛ, amɛbaajɛ Biblia lɛ mli amɛwo amɛ ŋaa.\n16 Ni kɛ́ Kristofonyo ko hefatalɔ sɔmɔɔɔ Yehowa hu? Ani no tsɔɔ akɛ kɛ́ amɛkɛ naagbai kpe yɛ amɛgbalashihilɛ lɛ mli lɛ esa akɛ etse ehe kɛje ehefatalɔ lɛ he? Tamɔ bɔ ni wɔna kɛtsɔ hiɛ lɛ, Biblia lɛ kɛɔ akɛ nɔ kome pɛ ni mɔ ko baanyɛ adamɔ nɔ etse gbãla ji ajwamaŋbɔɔ. Shi etsɔko nibii ni mɔ ko baanyɛ adamɔ nɔ etse ehe kɛje ehefatalɔ he. Paulo ŋma akɛ: “Kɛ́ yoo ko . . . yɛ wu ni heee yeee, ni nuu lɛ ekpɛlɛ akɛ ekɛ lɛ baahi shi lɛ, yoo lɛ akashi ewu lɛ.” (1 Kor. 7:12, 13) Gbɛtsɔɔmɔ nɛɛ kɔɔ wɔ mɛi ni wɔyɔɔ ŋmɛnɛ lɛ hu ahe.\n17, 18. Mɛni hewɔ Kristofoi komɛi etee nɔ amɛkɛ amɛhefatalɔi ehi he kome yɛ naagbai ni mli wala waa ni amɛkɛkpeɔ yɛ amɛgbalashihilɛ lɛ mli lɛ fɛɛ sɛɛ?\n17 Shi bei komɛi lɛ, bɔ ni “wu ni heee yeee” lɛ feɔ enii ehãa lɛ hãa anaa akɛ esumɔɔɔ ni ‘ekɛ eŋa lɛ hiɔ shi.’ Akɛ nɔkwɛmɔnɔ lɛ, ekolɛ efeɔ eŋa lɛ niseniianii, aahu po akɛ eŋa lɛ nuɔ he akɛ egbɔmɔtsoŋ hewalɛnamɔ kɛ ewala yɛ oshãra mli. Aloo ekolɛ ejeɔ gbɛ ekuɔ ehiɛ eshwieɔ eŋa lɛ kɛ gbekɛbii lɛ anɔ ni ekwɛɛɛ amɛ, loo efeɔ nɔ fɛɛ nɔ ni ebaanyɛ kɛtsĩɔ eŋa lɛ naa koni ekanyɛ eye Nyɔŋmɔ anɔkwa loo esɔmɔ lɛ. Shihilɛi ni tamɔ nɛkɛ ahewɔ lɛ, Kristofoi komɛi emu sane naa akɛ, kɛ́ nuu lɛ kɛɛ eesumɔ ni ekɛ amɛ ahi shi po lɛ, enifeemɔ etsɔɔɔ nakai, ni no hewɔ lɛ, esa akɛ amɛtse amɛhe kɛje ehe ni amɛyahi he kroko. Shi Kristofoi ni kɛ naagbai tamɔ enɛɛmɛi miikpe lɛ ateŋ mɛi komɛi hu ekpɛ amɛyiŋ akɛ, amɛbaamia amɛhiɛ ni amɛya nɔ amɛkɛ amɛhefatalɔi lɛ ahi shi ni amɛsaa amɛgbãla lɛ. Mɛni hewɔ amɛkpɛ amɛyiŋ nakai?\n18 Kɛ́ mɔ ko tse ehe kɛje ehefatalɔ lɛ he akɛni enuɔ he akɛ ehefatalɔ lɛ ekpɛlɛɛɛ ni ekɛ lɛ hiɔ shi lɛ hewɔ lɛ, no etsɔɔɔ akɛ amɛjeee wu kɛ ŋa dɔŋŋ. Ni akɛni amɛkã he amɛji wu kɛ ŋa hewɔ lɛ, amɛ fɛɛ amɛkɛ naagbai ni wɔwie he kɛtsɔ hiɛ lɛ baakpe. Naa nɔ kroko hewɔ ni ehi akɛ gbalashihilɛ mli bii baahi he kome. Bɔfo Paulo wie akɛ: “Afee wu ni heee yeee lɛ krɔŋkrɔŋ yɛ eŋa lɛ hewɔ, ni ŋa ni heee yeee lɛ hu, afee lɛ krɔŋkrɔŋ yɛ nyɛmi nuu lɛ hewɔ; kɛjeee nakai kulɛ, nyɛbii lɛ baafee mɛi ni he tseee, shi amrɔ nɛɛ, amɛyɛ krɔŋkrɔŋ.” (1 Kor. 7:14) Kristofoi anɔkwafoi pii ni kɛ naagbai ni mli wala waa kpe yɛ amɛgbalashihilɛ mli shi amɛkpɛ amɛyiŋ akɛ amɛbaaya nɔ amɛkɛ amɛhefatalɔi ni sɔmɔɔɔ Yehowa lɛ ahi shi lɛ, ená miishɛɛ waa akɛ amɛmia amɛhiɛ amɛfee nakai, ejaakɛ amɛhefatalɔi lɛ ebatsɔmɔ Yehowa tsuji.—Kanemɔ 1 Korintobii 7:16; 1 Pet. 3:1, 2.\n19. Mɛni hewɔ Kristofoi pii agbãla esɔ lɛ?\n19 Yesu wie gbalatsemɔ he, ni Yehowa mumɔ lɛ tsirɛ bɔfo Paulo ni ewo Kristofoi ŋaa yɛ tsemɔ ni mɔ baatse ehe kɛje ehefatalɔ he ni eyahi he kroko lɛ he. Nɔ ni kã amɛyi enyɔ lɛ fɛɛ amɛtsui nɔ ji, ni Nyɔŋmɔ tsuji awo gbalashihilɛ hiɛ nyam. Ŋmɛnɛ lɛ, wɔnaa gbalashihilɛ mli bii babaoo ni yɔɔ miishɛɛ yɛ Kristofoi asafo lɛ mli yɛ jeŋ fɛɛ, ni ekolɛ pii yɛ osafo lɛ mli. Nɔ ni hãa amɛnáa miishɛɛ lɛ ji akɛ, wumɛi lɛ yeɔ amɛŋamɛi lɛ anɔkwa ni amɛsumɔɔ amɛ, ni ŋamɛi lɛ hu sumɔɔ amɛwumɛi lɛ ni amɛbuɔ amɛ. Nyɛmimɛi akpekpei abɔ nɛɛ fɛɛ hãa wɔnaa akɛ, abaanyɛ awo gbalashihilɛ hiɛ nyam. Amɛtsɔɔ akɛ nɔ ni Nyɔŋmɔ wie lɛ ji anɔkwale, akɛ: “Enɛ hewɔ lɛ, nuu baashi epapa kɛ emami ni ebaakpɛtɛ eŋa he, ni amɛyi enyɔ lɛ fɛɛ amɛbaatsɔ heloo kome.”—Efe. 5:31, 33.\n“Wɔbaakpe Yɛ Paradeiso!”\n‘Yehowa Kɛ Wɔ Eye Jogbaŋŋ’\nOblahii Kɛ Oblayei, Mɔ Ni Bɔ Nyɛ Lɛ Miisumɔ Ni Nyɛná Miishɛɛ\nOblahii Kɛ Oblayei, Nyɛbaanyɛ Nyɛná Miishɛɛ\n“Jalɔ Baanya Yɛ Yehowa Hewɔ”\nSaji Ataomɔhe Afi 2018 Buu-Mɔɔ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ December 2018\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ December 2018\nBUU-MƆƆ—NIKASEMƆ NƆ December 2018


Mɛni Obaanyɛ Ofee Kɛbaa Ekomefeemɔ ni Yɔɔ Wɔteŋ lɛ Yi? | Nikasemɔ\nKANEMƆ YƐ Afrikaans Aukan Baoule Bassa (Cameroon) Bislama Blɔfo Boulou Cakchiquel (Western) Cambodia Chitonga Chokwe Chokwe Chol Cibemba Cinyanja Dangme Drehu Efik Ewe Fon French Ga Garifuna Greenland Haitian Creole Hausa Hmong (White) Iban Igbo Isoko Italia Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu\n“Lɛ emli gbɔmɔtso lɛ henii lɛ fɛɛ tsɔɔ . . . amɛfeɔ ekome kɛtsuɔ nii.”—EFESOBII 4:16.\nLALAI: 53, 107\nMɛɛ gbɛ nɔ wɔkɛ wɔnyɛmimɛi lɛ feɔ ekome yɛ sane kpakpa shiɛmɔ nitsumɔ lɛ mli?\nMɛni ji nibii komɛi ni wɔbaanyɛ wɔfee koni ekomefeemɔ ahi wɔsafo lɛ mli?\nMɛni gbalashihilɛ mli bii baanyɛ afee kɛbaa ekomefeemɔ ni yɔɔ amɛteŋ lɛ yi?\n1. Kɛjɛ jeŋbɔɔ beebe lɛ, mɛɛ su anaa yɛ nibii fɛɛ ni Nyɔŋmɔ kɛ ewebii lɛ feɔ lɛ amli?\nEKOMEFEEMƆ ni yɔɔ Yehowa kɛ Yesu teŋ lɛ ehi shi kɛjɛ jeŋbɔɔ beebe. Yehowa bɔ Yesu dani ebɔ nibii krokomɛi fɛɛ, ni ehã Yesu fata ehe kɛtsu nii akɛ “ŋaalɔ.” (Abɛi 8:30) Yehowa tsuji ni yɔɔ shikpɔŋ lɛ nɔ lɛ hu efee ekome kɛtsu nibii srɔtoi ahe nii. Akɛ nɔkwɛmɔnɔ lɛ, Noa kɛ eweku lɛ fee ekome kɛkpɛ adeka lɛ. Israelbii lɛ hu fee ekome kɛfee kpeebuu lɛ, ni kɛ́ amɛbaafamɔ kpeebuu lɛ ni amɛwo kɛya he kroko lɛ, amɛfeɔ ekome kɛtsuɔ he nii. Agbɛnɛ hu, amɛfee ekome ni amɛkɛ saŋkui srɔtoi kɛ amɛgbee la lalai ni ŋɔɔŋɔi kɛjie Yehowa yi yɛ sɔlemɔwe lɛ. Eji Yehowa webii lɛ efeee ekome kulɛ, ani amɛbaanyɛ amɛtsu nibii srɔtoi nɛɛ fɛɛ he nii?—1 Mose 6:14-16, 22; 4 Mose 4:4-32; 1 Kronika 25:1-8.\n2. (a) Mɛni ji nɔ ko ni sa kadimɔ waa yɛ klɛŋklɛŋ afii 100 lɛ mli Kristofoi asafo lɛ he? (b) Mɛɛ sanebimɔ he wɔbaasusu?\n2 Kristofoi ni hi shi yɛ klɛŋklɛŋ afii 100 lɛ mli hu fee ekome kɛtsu nii. Bɔfo Paulo wie akɛ, eyɛ mli akɛ esoro nɔ ni amɛteŋ mɔ fɛɛ mɔ tsuɔ kɛ “nikeenii” ni eyɔɔ moŋ, shi amɛfee ekome. Amɛ fɛɛ amɛnyiɛ Yesu Kristo, ni ji amɛ-Hiɛnyiɛlɔ lɛ sɛɛ. Paulo kɛ ekomefeemɔ ni yɔɔ amɛteŋ lɛ to bɔ ni gbɔmɔtso lɛ henii srɔtoi pii lɛ fɛɛ feɔ ekome kɛtsuɔ nii lɛ he. (Kanemɔ 1 Korintobii 12:4-6, 12.) Ni wɔ hu? Mɛɛ gbɛ nɔ wɔbaanyɛ wɔfee ekome yɛ shiɛmɔ nitsumɔ lɛ, asafo lɛ, kɛ weku lɛ mli?\nESA AKƐ WƆKƐ WƆNYƐMIMƐI LƐ AFEE EKOME YƐ SHIƐMƆ NITSUMƆ LƐ MLI\n3. Mɛɛ ninaa Nyɔŋmɔ jie ehã Yohane?\n3 Yɛ aaafee afi 98 mli lɛ, Nyɔŋmɔ jie ninaa ko etsɔɔ bɔfo Yohane. Yɛ ninaa lɛ mli lɛ, Yohane na ŋwɛibɔfoi kpawo ni hiɛ tɛtɛrɛmantɛrɛi. Be ni ŋwɛibɔfo ni ji enumɔ lɛ kpã etɛtɛrɛmantɛrɛ lɛ, Yohane na “ŋulami ko ní ejɛ ŋwɛi ebagbee shikpɔŋ lɛ nɔ.” “Ŋulami” nɛɛ hiɛ samfee ko, ni ekɛ nakai samfee lɛ gbele bu kwɔŋkwɔŋ ko naa. Be ni egbele naa lɛ, lasu kpɔŋŋ ko te shi kɛjɛ bu lɛ mli, ni baalabii jɛ lasu lɛ mli kɛba shikpɔŋ lɛ nɔ. Shi yɛ nɔ najiaŋ ni baalabii lɛ baaha tsei kɛ kwɛ̃ɛnii ni yɔɔ shikpɔŋ lɛ nɔ lɛ, amɛye “mɛi ni bɛ Nyɔŋmɔ naasɔomɔ nɔ lɛ okadi lɛ yɛ amɛhiɛŋtsei anɔ lɛ” awui. (Kpojiemɔ 9:1-4) Yohane le waa akɛ, baalabii baanyɛ akpãtã nii ahiɛ waa. Ekã shi faŋŋ akɛ, ekaiɔ bɔ ni baalabii kpãtã nii ahiɛ yɛ Ejipt yɛ Mose beiaŋ lɛ. (2 Mose 10:12-15) Baalabii lɛ ni Yohane na lɛ, damɔ shi kɛhã Kristofoi ni afɔ amɛ mu lɛ. Kristofoi nɛɛ kɛ ekãa eshiɛ akɛ, Nyɔŋmɔ baakpãtã amale jamɔi fɛɛ hiɛ. Ŋmɛnɛ lɛ, mɛi akpekpei abɔ ni yɔɔ hiɛnɔkamɔ akɛ amɛbaahi shi kɛya naanɔ yɛ shikpɔŋ lɛ nɔ lɛ ebafata amɛhe kɛmiitsu nitsumɔ nɛɛ. Kui enyɔ lɛ fɛɛ efee ekome kɛmiishiɛ, ni sane ni amɛshiɛɔ lɛ ehã mɛi pii ekpoo amale jamɔ ni amɛye amɛhe kɛjɛ Satan dɛŋ.\nAkɛni wɔkɛ wɔnyɛmimɛi lɛ efee ekome hewɔ lɛ, wɔnyɛɔ wɔshiɛɔ yɛ jeŋ fɛɛ\n4. Mɛɛ nitsumɔ esa akɛ Yehowa webii atsu ŋmɛnɛ? Ni mɛni esa akɛ amɛfee koni amɛye omanye yɛ mli?\n4 Esa akɛ wɔshiɛ “sane kpakpa” lɛ yɛ je lɛŋ fɛɛ, dani naagbee lɛ aba. Enɛ jeee nitsumɔ bibioo! (Mateo 24:14; 28:19, 20) Nitsumɔ nɛɛ biɔ ni wɔfɔ̃ mɛi fɛɛ ni “kumai” yeɔ amɛ lɛ nine ni amɛbanu “wala nu lɛ,” ni tsɔɔ akɛ, esa akɛ wɔkɛ amɛ akase Biblia lɛ. (Kpojiemɔ 22:17) Shi, kɛ́ wɔkɛ wɔnyɛmimɛi Kristofoi ni yɔɔ jeŋ fɛɛ lɛ efeee ekome lɛ, wɔyeŋ omanye kɔkɔɔkɔ yɛ nitsumɔ nɛɛ mli.—Efesobii 4:16.\n5, 6. Mɛɛ gbɛ nɔ sane kpakpa jajemɔ nitsumɔ lɛ hãa wɔkɛ wɔnyɛmimɛi ni yɔɔ jeŋ fɛɛ lɛ feɔ ekome?\n5 Shi mɛɛ gbɛ nɔ wɔkɛ wɔnyɛmimɛi lɛ feɔ ekome yɛ shiɛmɔ nitsumɔ lɛ mli? Wɔ fɛɛ wɔnine shɛɔ gbɛtsɔɔmɔi anɔ kɛtsɔ wɔsafoi lɛ anɔ, tamɔ kɛ́ wɔtee kpee kɛhã shiɛmɔ nɛkɛ. Gbɛtsɔɔmɔi nɛɛ hãa wɔnyɛɔ wɔtoɔ shiɛmɔ nitsumɔ lɛ he gbɛjianɔ jogbaŋŋ, koni wɔnyɛ wɔshiɛ wɔhã mɛi babaoo. Kɛ́ wɔtee shiɛmɔ lɛ, wɔgbaa mɛi Maŋtsɛyeli lɛ he sane kpakpa lɛ, ni wɔhãa amɛ woji ni wieɔ Biblia lɛ he hu. Anɔkwa, wɔjara woji akpekpei abɔ wɔhã mɛi yɛ je lɛŋ fɛɛ. Bei komɛi lɛ, atoɔ shiɛmɔyaa he tafãi krɛdɛi ahe gbɛjianɔ. Ani okɛ ohe woɔ tafãi nɛɛ amli? Kɛ́ wɔkɛ wɔhe wo tafãi nɛɛ kɛ shiɛmɔ nitsumɔ lɛ fãi krokomɛi ni eshwɛ lɛ amli lɛ, belɛ, wɔkɛ wɔnyɛmimɛi akpekpei abɔ ni yɔɔ jeŋ fɛɛ lɛ miifee ekome, ejaakɛ sane kome too lɛ nɔŋŋ wɔ fɛɛ wɔshiɛɔ. Kɛfata he lɛ, wɔkɛ ŋwɛibɔfoi lɛ hu feɔ ekome, ejaakɛ amɛji mɛi ni yeɔ amɛbuaa wɔ koni wɔnyɛ wɔshiɛ.—Kpojiemɔ 14:6.\n6 Kɛ́ wɔkane bɔ ni shiɛmɔ nitsumɔ lɛ yaa nɔ ehãa yɛ jeŋ fɛɛ lɛ he sane yɛ Yearbook lɛ mli lɛ, wɔmii shɛɔ wɔhe pam! Agbɛnɛ hu, susumɔ nɔ ni wɔfeɔ kɛ́ wɔbaaya kpokpaa wulu nɔ kpee lɛ he okwɛ. Kɛ́ eshwɛ fioo ni wɔbaaya kpee lɛ, wɔfeɔ ekome kɛfɔ̃ɔ mɛi nine. Yɛ kpeei lɛ ashishi lɛ, wɔ fɛɛ wɔnáa tsɔsemɔ kome too lɛ nɔŋŋ he sɛɛ, ekɔɔɔ he eko je lɛ mli he ni wɔyɔɔ. Ahãa wiemɔi, afeɔ dramai, ni afeɔ nɔkwɛmɔnii srɔtoi hu, ni enɛɛmɛi fɛɛ woɔ wɔ hewalɛ ni wɔkɛ wɔnyɛmɔ fɛɛ asɔmɔ Yehowa. Kaimɔ lɛ hu ji nɔ kroko ni hãa wɔkɛ wɔnyɛmimɛi ni yɔɔ jeŋ fɛɛ lɛ feɔ ekome. (1 Korintobii 11:23-26) Mɛni hewɔ? Ejaakɛ daa afi lɛ, wɔ fɛɛ wɔfeɔ Kaimɔ lɛ gbi kome too lɛ nɔŋŋ, ni ji Nisan 14 nɔ, ni wɔ fɛɛ wɔkpeɔ be ni hulu enyɔ shi. Kaimɔ lɛ shishi ni wɔyaa lɛ tsɔɔ akɛ wɔhiɛ sɔɔ nɔ ni Yehowa efee ehã wɔ lɛ, ni wɔboɔ Yesu toi. Ni be ni eshwɛ otsii fioo ni abaaye Kaimɔ lɛ, wɔ fɛɛ wɔfeɔ ekome kɛfɔ̃ɔ mɛi babaoo nine koni amɛbafata wɔhe kɛhã nifeemɔ ni he hiaa waa nɛɛ.\n7. Akɛni wɔkɛ wɔnyɛmimɛi lɛ efee ekome hewɔ lɛ, mɛni wɔnyɛ wɔtsu?\n7 Tamɔ bɔ ni baalabi kome pɛ nyɛŋ afite nii tsɔ lɛ, nakai nɔŋŋ wɔ kome pɛ wɔnyɛŋ wɔshiɛ wɔhã adesai fɛɛ. Shi, akɛni wɔkɛ wɔnyɛmimɛi lɛ efee ekome kɛmiitsu shiɛmɔ nitsumɔ lɛ hewɔ lɛ, wɔnyɛ wɔgba mɛi akpekpei abɔ Yehowa he sane, ni amɛteŋ mɛi komɛi po ebafata wɔhe kɛmiisɔmɔ Yehowa ni amɛmiijie eyi.\nESA AKƐ WƆKƐ WƆNYƐMIMƐI LƐ AFEE EKOME YƐ ASAFO LƐ MLI\n8, 9. (a) Mɛɛ nɔkwɛmɔnɔ Paulo kɛtsu nii be ni ewoɔ Kristofoi hewalɛ ni amɛfee ekome lɛ? (b) Mɛni wɔbaanyɛ wɔfee koni ekomefeemɔ ahi asafo lɛ mli?\n8 Paulo gbala bɔ ni ato Kristofoi asafo lɛ he gbɛjianɔ ahã lɛ mli etsɔɔ nyɛmimɛi ni yɔɔ Efeso lɛ, ni ekɛɛ amɛ akɛ, esa akɛ asafo lɛ mli bii lɛ fɛɛ ‘adara yɛ nibii fɛɛ mli.’ (Kanemɔ Efesobii 4:15, 16.) Paulo kɛ asafo lɛ to gbɔmɔtso lɛ he, ni etsɔɔ nɔ ni aŋkroaŋkroi fɛɛ ni yɔɔ asafo lɛ mli lɛ baanyɛ afee koni asafo lɛ afee ekome ni amɛya nɔ amɛnyiɛ Yesu, ni ji asafo lɛ Hiɛnyiɛlɔ lɛ sɛɛ. Ewie akɛ, gbɔmɔtso lɛ henii lɛ fɛɛ tsɔɔ “talɔ fɛɛ talɔ ní ŋɔɔ nɔ ni he hiaa ehãa” lɛ nɔ amɛfeɔ ekome kɛtsuɔ nii. No hewɔ lɛ, mɛni esa akɛ wɔteŋ mɔ fɛɛ mɔ afee, ekɔɔɔ he eko afii abɔ ni wɔye loo shihilɛ mli ni wɔyɔɔ?\nMɛni obaanyɛ ofee kɛbaa ekomefeemɔ ni yɔɔ osafo lɛ mli lɛ yi?\n9 Yesu ehala asafoŋ onukpai lɛ koni amɛnyiɛ hiɛ yɛ asafo lɛ mli, ni eesumɔ ni wɔbu amɛ, ni wɔnyiɛ gbɛtsɔɔmɔi fɛɛ ni amɛbaahã wɔ lɛ sɛɛ. (Hebribii 13:7, 17) Anɔkwa, jeee be fɛɛ be enɛ feemɔ yɔɔ mlɛo. Shi, kɛ́ wɔbi Yehowa dɛŋ yelikɛbuamɔ lɛ, ekɛ emumɔ krɔŋkrɔŋ lɛ baaye abua wɔ ni wɔbo gbɛtsɔɔmɔi fɛɛ ni asafoŋ onukpai lɛ kɛbaahã wɔ lɛ toi ni wɔkɛtsu nii. Kɛ́ wɔba wɔhe shi wɔhã asafoŋ onukpai lɛ, ni wɔbo amɛ toi lɛ, asafo muu lɛ fɛɛ baaná he sɛɛ waa. Ekomefeemɔ baahi asafo lɛ mli, ni suɔmɔ ni wɔyɔɔ kɛhã wɔnyɛmimɛi lɛ mli baaya nɔ awa, ni amɛ hu amɛbaasumɔ wɔ waa.\n10. Mɛɛ gbɛ nɔ asafoŋ sɔɔlɔi yeɔ amɛbuaa ni ekomefeemɔ hiɔ asafo lɛ mli? (Kwɛmɔ mfoniri ni yɔɔ nikasemɔ lɛ shishijee lɛ.)\n10 Asafoŋ sɔɔlɔi lɛ hu yeɔ amɛbuaa ni ekomefeemɔ hiɔ asafo lɛ mli. Amɛyeɔ amɛbuaa asafoŋ onukpai lɛ waa, ni esa akɛ wɔhiɛ asɔ amɛ waa yɛ nibii fɛɛ ni amɛtsuɔ lɛ hewɔ. Akɛ nɔkwɛmɔnɔ lɛ, asafoŋ sɔɔlɔi lɛ kwɛɔ koni woji ni wɔkɛyaa shiɛmɔ lɛ akatã yɛ Maŋtsɛyeli Asa lɛ nɔ, ni amɛhereɔ gbɔi ni baa asafoŋ kpeei lɛ hiɛmɛɛ. Kɛfata he lɛ, amɛgboɔ deŋme kɛsaa nibii ni efite yɛ Maŋtsɛyeli Asa lɛ nɔ lɛ, ni amɛhiɛɔ jɛmɛ falefale. Kɛ́ wɔfĩ nyɛmimɛi nɛɛ asɛɛ yɛ amɛnitsumɔi lɛ amli lɛ, ehãa nɔ fɛɛ nɔ yaa nɔ pɛpɛɛpɛ, ni ekomefeemɔ hiɔ asafo lɛ mli.—Okɛto Bɔfoi 6:3-6 lɛ he.\n11. Mɛɛ gbɛ nɔ oblahii baanyɛ aye abua ni ekomefeemɔ ahi asafo lɛ mli?\n11 Asafoŋ onukpai komɛi kɛ afii babaoo etsu nii waa yɛ asafo lɛ mli. Amrɔ nɛɛ, amɛteŋ mɛi komɛi egbɔlɔ, ni ekolɛ amɛnyɛɛɛ amɛtsu babaoo, tamɔ bɔ ni amɛfeɔ be ko ni eho lɛ. Nyɛmimɛi oblahii ni yɔɔ asafo lɛ mli lɛ baanyɛ aye abua amɛ. Kɛ́ atsɔse nyɛmimɛi hii nɛɛ, amɛbaanyɛ amɛtsu nibii pii ahe nii yɛ asafo lɛ mli. Ni kɛ́ asafoŋ sɔɔlɔi ji amɛ, ni amɛkɛ amɛnitsumɔ shwɛɛɛ lɛ, amɛbaanyɛ amɛbatsɔmɔ asafoŋ onukpai wɔsɛɛ. (1 Timoteo 3:1, 10) Nyɛmimɛi oblahii komɛi ni miisɔmɔ akɛ asafoŋ onukpai lɛ etee amɛhiɛ waa. Amrɔ nɛɛ, amɛmiisɔmɔ akɛ kpokpaa nɔkwɛlɔi, ni amɛmiiye amɛmiibua nyɛmimɛi yɛ asafoi pii amli. Wɔhiɛ sɔɔ nyɛmimɛi oblahii ni jɛɔ amɛtsuiŋ amɛsɔmɔɔ amɛnyɛmimɛi Kristofoi lɛ waa diɛŋtsɛ.—Kanemɔ Lala 110:3; Jajelɔ 12:1.\nESA AKƐ WƆHÃ EKOMEFEEMƆ AHI WEKU LƐ MLI\n12, 13. Mɛni ji nibii komɛi ni baaye abua weku lɛ mli bii lɛ fɛɛ ni amɛhã ekomefeemɔ ahi weku lɛ mli?\n12 Mɛni baanyɛ aye abua wɔ ni wɔfee ekome yɛ weku lɛ mli? Weku jamɔ ni wɔbaafee daa otsi lɛ ji nɔ kome ni baanyɛ aye abua. Kɛ́ fɔlɔi kɛ amɛbii fee ekome kɛkase Yehowa he nii lɛ, suɔmɔ ni amɛyɔɔ kɛhã amɛhe lɛ mli baawa. Yɛ weku jamɔ lɛ shishi lɛ, amɛbaanyɛ amɛkase shiɛmɔ wiemɔi, koni no aye abua amɛ fɛɛ ni amɛnyɛ amɛshiɛ jogbaŋŋ. Kɛfata he lɛ, yɛ weku jamɔ lɛ shishi lɛ, weku lɛ mli bii lɛ fɛɛ náa hegbɛ amɛwieɔ nibii ni amɛkase yɛ Biblia lɛ mli lɛ ahe. Enɛ hãa ekomefeemɔ hiɔ weku lɛ mli, ejaakɛ ehãa weku lɛ mli bii lɛ naa akɛ, amɛteŋ mɔ fɛɛ mɔ sumɔɔ Yehowa, ni akɛ amɛ fɛɛ amɛmiisumɔ ni amɛfee esuɔmɔnaa nii.\nKɛ́ nuu ko kɛ eŋa fɛɛ sumɔ Yehowa, ni amɛfee ekome kɛsɔmɔ lɛ lɛ, amɛmii baashɛ amɛhe, ni amɛbaafee ekome\n13 Mɛni wumɛi kɛ ŋamɛi baanyɛ afee koni ekomefeemɔ ahi amɛteŋ? (Mateo 19:6) Kɛ́ wu lɛ kɛ ŋa lɛ fɛɛ sumɔɔ Yehowa, ni amɛfee ekome kɛsɔmɔ lɛ lɛ, amɛmii baashɛ amɛhe, ni amɛbaafee ekome. Agbɛnɛ hu, esa akɛ gbalashihilɛ mli bii atsɔ amɛwiemɔ kɛ amɛnifeemɔ nɔ amɛhã amɛhefatalɔi ana akɛ, amɛsumɔɔ amɛ. Nakai Abraham kɛ Sara, Isak kɛ Rebeka, kɛ Elkana kɛ Hana fɛɛ fee. (1 Mose 26:8; 1 Samuel 1:5, 8; 1 Petro 3:5, 6) Kɛ́ wumɛi kɛ ŋamɛi bo ŋaawoo nɛɛ toi lɛ, ekomefeemɔ baahi amɛteŋ, ni wekukpaa ni yɔɔ amɛ kɛ Yehowa teŋ lɛ mli baawa.—Kanemɔ Jajelɔ 4:12.\nWeku jamɔ baanyɛ ahã onukpai kɛ gbekɛbii ni yɔɔ weku lɛ mli lɛ afee ekome (Kwɛmɔ kuku 12, 15)\n14. Kɛ́ ohefatalɔ sɔmɔɔɔ Yehowa lɛ, mɛɛ gbɛ nɔ obaanyɛ oya nɔ ohã ekomefeemɔ ahi weku lɛ mli?\n14 Biblia lɛ ewie faŋŋ akɛ, esaaa akɛ wɔkɛ mɛi ni sɔmɔɔɔ Yehowa boteɔ gbalashihilɛ mli. (2 Korintobii 6:14) Kɛ̃lɛ, nyɛmimɛi komɛi yɛ ni amɛhefatalɔi jeee Yehowa Odasefoi. Eeenyɛ efee akɛ, amɛbote gbalashihilɛ mli dani amɛkase anɔkwale lɛ ni amɛbatsɔmɔ Odasefoi, shi amɛhefatalɔi lɛ mɔɔɔ anɔkwale lɛ mli. Mɛi komɛi hu yɛ ni no mli lɛ, amɛkɛ amɛhefatalɔi lɛ fɛɛ yɛ anɔkwale lɛ mli, shi sɛɛ mli lɛ, amɛhefatalɔi lɛ kpa Yehowa sɔɔmɔ. Esa akɛ Kristofoi ni eyaje shihilɛ ni tamɔ nɛkɛ mli lɛ abɔ mɔdɛŋ waa ni amɛbo ŋaawoi srɔtoi ni yɔɔ Biblia lɛ mli lɛ toi, bɔ ni afee ni amɛgbãla lɛ akafite. Jeee be fɛɛ be enɛ feemɔ baafee mlɛo. Akɛ nɔkwɛmɔnɔ lɛ, no mli lɛ, Mary kɛ ewu David fɛɛ miisɔmɔ Yehowa. Kɛkɛ ni David kpa asafoŋ kpeei yaa. Shi Mary tee nɔ efee ehe ŋa kpakpa, ni etee nɔ eba ejeŋ jogbaŋŋ akɛ Kristofonyo. Kɛfata he lɛ, etsɔɔ amɛbii ekpaa lɛ fɛɛ Yehowa he nii, ni ekɛ amɛ tee kpeei bibii kɛ kpeei wuji fɛɛ shishi. Be ni gbekɛbii lɛ dara, ni amɛshi shĩa lɛ, Mary nu he akɛ eshwɛ ekome pɛ. Shi no hãaa ekpa Yehowa sɔɔmɔ. Nakai beiaŋ nɔŋŋ David hu bɔi magazin srɔtoi ni Mary kɛfɔ̃ɔ shi koni ekane lɛ kanemɔ. Sɛɛ mli lɛ, ebɔi asafoŋ kpeei lɛ ekomɛi yaa ekoŋŋ. Be fɛɛ be ni abaaya asafoŋ kpee lɛ, enabi fioo ni eye afii ekpaa lɛ, mɔɔ sɛi ehãa lɛ, ni kɛ́ ebaaa lɛ, gbekɛ lɛ kɛɔ lɛ akɛ, “Papa Nii, ŋmɛnɛ lɛ, minaaa bo yɛ asafoŋ kpee.” Afii 25 sɔŋŋ ho dani David ku esɛɛ kɛba Yehowa ŋɔɔ, ni amrɔ nɛɛ, ekɛ Mary efee ekome ekoŋŋ kɛmiisɔmɔ Yehowa kɛ miishɛɛ.\n15. Mɛni mɛi ni bote gbalashihilɛ mli etsɛ lɛ baanyɛ afee kɛye amɛbua mɛi ni bote mli etsɛko lɛ?\n15 Ŋmɛnɛ lɛ, Satan hiɛ edɔ eefite mɛi agbãla. Enɛ ji yiŋtoo kome hewɔ ni esa akɛ gbalashihilɛ mli bii ni sɔmɔɔ Yehowa lɛ afee ekome lɛ. Kɛ́ obote gbalashihilɛ mli etsɛko jio, obote mli etsɛ jio lɛ, susumɔ nɔ ni obaanyɛ owie loo ofee koni nyɛgbãla lɛ asɔ lɛ he. Kɛ́ obote gbalashihilɛ mli etsɛ lɛ, okɛ ohefatalɔ lɛ baanyɛ afee nɔkwɛmɔnɔ kpakpa nyɛhã mɛi ni bote mli etsɛko lɛ. Ekolɛ nyɛbaanyɛ nyɛfɔ̃ amɛteŋ mɛi komɛi nine ni amɛbafata nyɛhe kɛhã weku jamɔ. Enɛ baahã amɛna bɔ ni nyɛsumɔɔ nyɛhe nyɛhãa, ni no baatsɔɔ amɛ akɛ, ekɔɔɔ he eko afii abɔ ni mɔ kɛhi gbãla mli lɛ, ebaanyɛ eya nɔ esumɔ ehefatalɔ lɛ, ni ekɛ lɛ afee ekome.—Tito 2:3-7.\n“NYƐBAA NI WƆYAKWƆA YEHOWA GƆŊ LƐ”\n16, 17. Wɔsɛɛ lɛ, mɛni baahã mɛi fɛɛ ni feɔ ekome kɛjáa Yehowa lɛ aná miishɛɛ?\n16 Yɛ blema Israel lɛ, kɛ́ be shɛ ni abaaye gbi jurɔ ko yɛ Yerusalem lɛ, maŋbii lɛ fɛɛ feɔ ekome. Amɛfeɔ ekome kɛtoɔ nibii fɛɛ ni he baahia amɛ kɛhã gbɛfãa lɛ he gbɛjianɔ. Kɛkɛ lɛ, amɛfee ekome kɛfã gbɛ lɛ. Amɛyeɔ amɛbuaa amɛhe yɛ gbɛ lɛ nɔ aahu kɛyashi amɛbaayashɛ Yerusalem. Kɛ́ amɛtee sɔlemɔwe lɛ, amɛfeɔ ekome kɛjáa Yehowa, ni amɛjieɔ eyi. (Luka 2:41-44) Ŋmɛnɛ lɛ, wɔ hu wɔmiisaa wɔhe kɛhã jeŋ hee lɛ. No hewɔ lɛ, esa akɛ wɔkɛ wɔnyɛmimɛi lɛ afee ekome, ni wɔfee bɔ fɛɛ bɔ ni wɔɔnyɛ kɛye wɔbua amɛ. Oobɔ enɛ he mɔdɛŋ momo, shi ani obaanyɛ ofee nakai ni eteke nɔ fe tsutsu lɛ po?\n17 Mɛi ni yɔɔ je lɛ mli lɛ kɛ amɛhe béɔ, ni amɛkɛ amɛhe nɔɔ yɛ nibii babaoo ahe. Shi jeee nakai kwraa eji yɛ wɔteŋ! Yehowa duromɔ naa lɛ, wɔbale anɔkwale lɛ, ni toiŋjɔlɛ yɛ wɔteŋ! Yɛ jeŋ fɛɛ lɛ, Yehowa webii efee ekome kɛmiijá lɛ yɛ gbɛ ni ekpɛlɛɔ nɔ lɛ nɔ. Ni wɔmiina enɛ jogbaŋŋ yɛ naagbee gbii nɛɛ amli. Taakɛ gbalɔ Yesaia kɛ gbalɔ Mika fɛɛ gba lɛ, wɔfee ekome ‘kɛmiikwɔ Yehowa gɔŋ lɛ.’ (Yesaia 2:2-4; kanemɔ Mika 4:2-4.) Wɔsɛɛ lɛ, mɛi fɛɛ ni yɔɔ shikpɔŋ lɛ nɔ lɛ ‘baafee ekome kɛtsu nii,’ ni amɛbaafee ekome kɛsɔmɔ Yehowa hu. Kwɛ bɔ ni wɔmii baashɛ wɔhe ahã!\nNyɔŋmɔ tsuji feɔ ekome kɛjáa Yehowa: Yɛ asafo lɛ mli lɛ, ahãa wɔ gbɛtsɔɔmɔi, ni wɔnyiɛɔ sɛɛ. Agbɛnɛ hu, wɔkɛ wɔnyɛmimɛi lɛ feɔ ekome kɛshiɛɔ. Yɛ weku lɛ mli lɛ, wɔjieɔ suɔmɔ kpo wɔtsɔɔ wɔhe, ni wɔkpeɔ daa otsi kɛhã weku jamɔ\nEkomefeemɔ yɛ Nyɔŋmɔ webii lɛ ateŋ: Ekɔɔɔ he eko he ni wɔyɔɔ yɛ je lɛ mli lɛ, wɔ fɛɛ wɔjáa Yehowa, ni wɔboɔ Yesu ni ji wɔ-Hiɛnyiɛlɔ lɛ toi. Wɔfeɔ ekome kɛshiɛɔ, no hewɔ lɛ, wɔnyɛ wɔshiɛ sane kpakpa lɛ wɔhã mɛi akpekpei abɔ yɛ jeŋ fɛɛ. Kɛfata he lɛ, wɔ fɛɛ wɔboɔ gbɛtsɔɔmɔi ni yɔɔ Biblia lɛ mli lɛ toi, no hewɔ lɛ, wɔfeɔ ekome kɛjieɔ Yehowa yi


Barn & Farm Weddings in Amsterdam, NY - Reviews for Venues\nAmsterdam Barn & Farm Wedding Venues\nOther options near Amsterdam, NY\n· Northville, NY\nInn at the Bridge is a wedding venue located in Northville, New York. Nestled in the whimsical gardens on the shores of...Read more The Great Sacandaga Lake, this establishment allows couples to experience their wedding celebrations amidst the beauty of nature. This secluded atmosphere makes for a magical and...\nBarn & Farm Weddings near Amsterdam, NY


Yehowa He Nilee Baayi Shikpɔŋ lɛ Nɔ Obɔ ( Yesaia 11)\nKANEMƆ YƐ Abbey Abui Acholi Afrikaans Albania Alur Amharic Arabic Armenia Aukan Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Bengali Biak Bicol Bislama Boulou Brazil Mumuii Awiemɔ Bulgaria Bété Cakchiquel (Western) Cambodia Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuvash Cibemba Cinyanja Croatia Czech Dangme Dayak Ngaju Denmark Digor Drehu Dutch Edo Efik English (Blɔfo) Esan Estonia Ewe Faroese Fiji Finland Fon French Ga Galician Garifuna Georgia Germany Gokana Greenland Guarani Guerze Gujarat Gun Haitian Creole Hausa Hebri Hela Herero Hiligaynon Hindi Hmong (White) Hungary Iban Ibanag Ibinda Iceland Igbo Iloko Indonesia Isoko Italia Japan Javanese Jula Kabuverdianu Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laos Latvia Lenje Lhukonzo Lingala Lithuania Low German Luganda Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mbunda Mende Mixe Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndonga Nepali Ngabere Ngangela Nias Nigerian Pidgin Norway Nyaneka Nyungwe Nzema Okpe Oromo Ossetia Otetela Otomi (Mezquital Valley) Pangasinan Papiamento (Curaçao) Persia Pidgin (Cameroon) Poland Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Romany (Macedonia) Romany (Macedonia) Cyrillic Romany (Southern Greece) Runyankore Russia Rutoro Samoa Sangir Sango Saramacca Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Umbundu Urdu Urhobo Uruund Uzbek Valencian Venda Vezo Vietnam Wallis Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nNYƆŊMƆ WIEMƆ LƐ MLI JWETRII | YESAIA 11-16\nYehowa He Nilee Baayi Shikpɔŋ lɛ Nɔ Obɔ\nBɔ ni gbalɛ nɛɛ ba mli yɛ Israelbii lɛ agbɛfaŋ\nBe ni Israelbii lɛ kuɔ amɛsɛɛ kɛjɛɔ nomŋɔɔ mli yɛ Babilon kɛ be ni amɛyahi amɛshikpɔŋ lɛ nɔ ekoŋŋ lɛ mli fɛɛ lɛ, amɛsheee kooloi awuiyelɔi loo gbɔmɛi ni yitseiaŋ wala tamɔ kooloi lɛ gbeyei.—Ezr 8:21, 22\nBɔ ni gbalɛ nɛɛ baa mli yɛ wɔgbii nɛɛ amli\nYehowa he nilee etsake mɛi. Mɛi komɛi ni tsutsu ko lɛ amɛji awuiyelɔi lɛ ebatsɔmɔ mɛi ni tiuɔ toiŋjɔlɛ sɛɛ. Nyɔŋmɔ he nilee ehã mɛi miihi shi yɛ mumɔŋ paradeiso mli yɛ jeŋ fɛɛ\nBɔ ni gbalɛ nɛɛ baaba mli wɔsɛɛ\nAbaatsake shikpɔŋ muu lɛ fɛɛ afee lɛ paradeiso, ni mɛi baahi shi yɛ toiŋjɔlɛ kɛ shweshweeshwe shihilɛ mli, taakɛ Nyɔŋmɔ shishijee yiŋtoo lɛ ji lɛ. Bɔɔnɔ ko, kɛ́ eji adesa jio, kooloo ko jio lɛ, woŋ mɔ ko he gbeyei\nNyɔŋmɔ he nilee lɛ tsake Paulo\nBe ni eji Farisifonyo lɛ, ejie sui ni tamɔ kooloi anɔ kpo.—1Ti 1:13\nNilee krɔŋŋ tsake lɛ kwraa.—Kol 3:8-10


Kojolɔi 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumuii Awiemɔ Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French French Mumuii Awiemɔ Ga Galician Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hindi (Roman) Hiri Motu Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Kosrae Latvia Lingala Lithuania Luganda Lunda Luo Luvale Macedonia Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Motu Mozambique Mumuii Awiemɔ Myanmar Navajo Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Punjabi (Roman) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Singapore Mumuii Awiemɔ Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Uighur (Cyrillic) Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Xavante Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nYehowa ka Israel ekwɛ (1-6)\nOtniel, klɛŋklɛŋ kojolɔ (7-11)\nKojolɔ Ehud gbe Maŋtsɛ Eglon ni eshwi lɛ (12-30)\nKojolɔ Shamgar (31)\n3 Jeŋmaji ni Yehowa hã amɛhi shi koni amɛka Israelbii fɛɛ ni kɛ Kanaanbii lɛ wuko ta pɛŋ lɛ nɛ+ 2 (efee nakai koni Israelbii ayinɔi ni baaba yɛ sɛɛ mli lɛ awu ta, mɛi ni amɛnako nɔ ko ni tamɔ nakai pɛŋ lɛ): 3 Filistibii lɛ anɔyelɔi enumɔ lɛ,+ kɛ Kanaanbii lɛ fɛɛ, Sidonbii+ lɛ, kɛ Hivbii+ ni yɔɔ Lebanon Gɔŋ+ lɛ nɔ kɛjɛ Baal-hermon Gɔŋ lɛ he aahu kɛyashi Lebo-hamat lɛ.*+ 4 Ashi jeŋmaji nɛɛ koni akɛka Israelbii lɛ akwɛ akɛ amɛbaabo Yehowa kitãi ni etsɔ Mose nɔ ekɛhã amɛtsɛmɛi lɛ toi lo.+ 5 No hewɔ lɛ, Israelbii lɛ hi Kanaanbii lɛ,+ kɛ Hitbii lɛ, kɛ Amorbii lɛ, kɛ Perizbii lɛ, kɛ Hivbii lɛ, kɛ Yebusbii lɛ ateŋ. 6 Israelbii lɛ yaŋɔɔ jeŋmaji nɛɛ abiyei lɛ akɛ amɛŋamɛi, ni amɛkɛ amɛ diɛŋtsɛ amɛbiyei lɛ hãa jeŋmaji nɛɛ abihii lɛ gbãla, ni amɛbɔi amɛnyɔŋmɔi lɛ sɔɔmɔ.+ 7 No hewɔ lɛ, Israelbii lɛ fee efɔŋ yɛ Yehowa hiɛ, ni amɛhiɛ kpa Yehowa, amɛ-Nyɔŋmɔ lɛ nɔ, ni amɛyasɔmɔ Baal srɔtoi+ lɛ kɛ wɔŋ tsei lɛ.*+ 8 No hewɔ lɛ, Yehowa mli wo la ewo Israelbii lɛ, ni ehɔ̃ɔ amɛ ewo Kushan-rishataim, ni ji Mesopotamia* maŋtsɛ lɛ dɛŋ. Israelbii lɛ sɔmɔ Kushan-rishataim afii kpaanyɔ. 9 Be ni Israelbii lɛ bo amɛtsɛ Yehowa koni ebaye ebua amɛ lɛ,+ Yehowa hã yiwalaherelɔ ko bahere Israelbii lɛ,+ lɛ ji Otniel,+ ni ji Kaleb nyɛmi nuu fioo Kenaz binuu lɛ. 10 Yehowa mumɔ lɛ ba enɔ,+ ni ebatsɔ Israel kojolɔ. Be ni efã ta lɛ, Yehowa kɛ Kushan-rishataim, Mesopotamia* maŋtsɛ lɛ wo edɛŋ ni eye Kushan-rishataim nɔ kunim. 11 No sɛɛ lɛ, toiŋjɔlɛ ba shikpɔŋ lɛ nɔ* afii 40. Ni Otniel, Kenaz binuu lɛ gbo. 12 Ni Israelbii lɛ bɔi efɔŋfeemɔ ekoŋŋ yɛ Yehowa hiɛ.+ No hewɔ lɛ, Yehowa hã Eglon, Moab+ maŋtsɛ lɛ ye Israel nɔ kunim, ejaakɛ amɛfee efɔŋ yɛ Yehowa hiɛ. 13 Kɛkɛ ni ebua Amonbii+ lɛ kɛ Amalekbii+ lɛ anaa koni amɛte shi amɛwo amɛ. Amɛtutua Israel ni amɛŋɔ tɛŋ tsei amaŋ lɛ.+ 14 Israelbii lɛ sɔmɔ Eglon, Moab maŋtsɛ lɛ afii 18.+ 15 Kɛkɛ ni Israelbii lɛ bo amɛtsɛ Yehowa koni ebaye ebua amɛ,+ no hewɔ lɛ, Yehowa hã amɛ yiwalaherelɔ ko,+ lɛ ji Ehud,+ abɛkulɔ lɛ,+ ni ji Benyaminnyo+ Gera binuu lɛ. Be ko lɛ, Israelbii lɛ tsu lɛ koni ekɛ nikeenii lɛ* ayahã Eglon, Moab maŋtsɛ lɛ. 16 No mli lɛ, Ehud efee klante ko ni hiɛ kɛ sɛɛ fɛɛ naa ba, ekɛlɛ ji ninetalɔ kome,* ni ekɛfi ehɛ yɛ eninejurɔgbɛ yɛ etade lɛ shishi. 17 Kɛkɛ ni ekɛ nikeenii lɛ yahã Eglon, Moab maŋtsɛ lɛ. Eglon ji nuu ko ni eshwi waa diɛŋtsɛ. 18 Be ni Ehud kɛ nikeenii lɛ ehã egbe naa lɛ, eyajie mɛi ni tere nikeenii lɛ kɛba lɛ gbɛ. 19 Shi be ni amɛshɛ amagai ni akpɛ́* ni yɔɔ Gilgal+ lɛ ahe lɛ, lɛ lɛ eku esɛɛ ni eyakɛɛ akɛ: “Maŋtsɛ, miyɛ teemɔŋ sane ko kɛhã bo.” No hewɔ lɛ, maŋtsɛ lɛ kɛɛ akɛ: “Nyɛjea kpo!”* Ni mɛi ni sɔmɔɔ lɛ lɛ fɛɛ shi lɛ. 20 No hewɔ lɛ, Ehud ba eŋɔɔ be ni ekome too eta shi yɛ eŋwɛi asa ni mli jɔɔ lɛ nɔ lɛ. Ni Ehud kɛɛ lɛ akɛ: “Nyɔŋmɔ kɛ sane ko etsu mi ni mikɛbahã bo.” Ni ete shi kɛjɛ emaŋtsɛ sɛi* lɛ nɔ. 21 Kɛkɛ ni Ehud kɛ ebɛku gbala klante lɛ yɛ ehɛ yɛ eninejurɔgbɛ ni ekɛtsu emusuŋ. 22 Klante lɛ kɛ esɛɛtso lɛ fɛɛ bote mli, ni fɔ lɛ ha dade lɛ he fɛɛ, ejaakɛ egbalaaa klante lɛ kɛjɛɛɛ emusuŋ, ni fei je kpo kɛjɛ emusuŋ. 23 Ehud tsɔ ablanaa lɛ nɔ* kɛje kpo, eŋamɔ ŋwɛi asa lɛ shinai lɛ ewo eyi ni eŋmɛlɛ amɛmli. 24 Be ni eshi etee lɛ, sɔɔlɔi lɛ ku amɛsɛɛ ni amɛbana akɛ aŋmɛlɛ ŋwɛi asa lɛ shinai lɛ amli. No hewɔ lɛ, amɛkɛɛ: “Eeenyɛ efee akɛ etee niiasɛɛ* yɛ sɛɛtsu ni mli jɔɔ lɛ mli.” 25 Amɛmɛ aahu kɛyashi ebɔi amɛnaa gbamɔ,* shi be ni amɛna akɛ egbeleee ŋwɛi asa lɛ shinai lɛ lolo lɛ, amɛyakɔ samfee lɛ ni amɛgbele shinai lɛ, ni amɛna akɛ amɛnuŋtsɔ lɛ kã shikpɔŋ ni egbo! 26 Be ni amɛlilaa shi lɛ, Ehud jo foi etee, ni eyatsɔ amagai ni akpɛ́*+ lɛ ahe kɛho, ni eyashɛ Seira shweshweeshwe. 27 Be ni eyashɛ lɛ, ekpã tɛtɛrɛmantɛrɛ* lɛ+ yɛ Efraim gɔji lɛ anɔ;+ ni Israelbii lɛ kpeleke shi kɛjɛ gɔji lɛ anɔ kɛtee, ni enyiɛ amɛhiɛ. 28 Ni ekɛɛ amɛ akɛ: “Nyɛnyiɛa misɛɛ, ejaakɛ Yehowa kɛ nyɛhenyɛlɔi, ni ji Moabbii lɛ ewo nyɛdɛŋ.” No hewɔ lɛ, amɛnyiɛ esɛɛ ni amɛyaŋɔ hei ni afoɔ Yordan lɛ yɛ lɛ ni amɛkɛsa Moabbii lɛ anaa, ni amɛhãaa mɔ ko mɔ ko afo. 29 Nakai be lɛ mli lɛ, amɛgbe Moabbii 10,000,+ hii ni he wala kɛ kãkãlɔi sɔŋŋ; amɛteŋ mɔ ko mɔ ko náaa hegbɛ ajo foi.+ 30 No hewɔ lɛ, aba Moab shi awo Israel shishi yɛ nakai gbi lɛ nɔ; ni toiŋjɔlɛ ba shikpɔŋ lɛ nɔ* afii 80.+ 31 Esɛɛ lɛ, Shamgar,+ Anat binuu lɛ hu here Israel; ekɛ tsina kpalamɔ tso+ gbe Filisti hii 600.+\n^ Loo “he ni atsɔɔ kɛboteɔ Hamat lɛ.”\n^ Hebri sht. ŋm., “Aram-naharaim.”\n^ Hebri sht. ŋm., “Aram.”\n^ Loo “No sɛɛ lɛ, shikpɔŋ lɛ nɔ jɔ.”\n^ Eeenyɛ efee akɛ, “nikeenii” nɛɛ ji maŋ too ko ni Moab maŋtsɛ lɛ biɔ yɛ amɛdɛŋ.\n^ Eeenyɛ efee akɛ, ninetalɔ kuku, aaafee sɛntimitai 38 (iŋtsii 15). Kwɛmɔ Saji Krokomɛi B14 lɛ.\n^ Shishitsɔɔmɔi komɛi kɛɔ akɛ, “be ni amɛshɛ tɛgbamɔhei lɛ.”\n^ Hebri sht. ŋm., “Dioo.”\n^ Loo “esɛi.”\n^ Shishitsɔɔmɔi komɛi kɛɔ akɛ, “fɔlɔ ni kɔɔyɔɔ tsɔɔ mli lɛ mli.”\n^ Hebri sht. ŋm., “eeha enaji ahe.”\n^ Hebri sht. ŋm., “kɛyashi amɛhiɛ gboi.”\n^ Shishitsɔɔmɔi komɛi kɛɔ akɛ, “eyatsɔ tɛgbamɔhe lɛ.”\n^ Hebri sht. ŋm., “akolonto.”\n^ Loo “ni shikpɔŋ lɛ nɔ jɔ.”


Lala Shishi :Wisa Greid - Mintse Bo - Akwaaba Music - African Music and Pop Culture\nLala Shishi :Wisa Greid – Mintse Bo\nMintse Bo in Ga Language means am “I’m CALLING YOU” was sung by Young, talented and charismatic Ghanaian Artiste Wisa Greid, this song is basically about Love, it actually express how some men go crazy when they meet or see a Lady for the first time. Below is the Lyrics and meaning of the Song.\naah wisa greid\nchapter on the beat\neeeyaaa,its chapter beatz\ngirl i kike your style oo\ni like your style oooo\ni wanna know where you from\nekɛɛ ejɛ shɔɔn(She Said She LIVES in miles away)\ni like your style ooo\nekɛɛ abele nnala\netswa nantu kɛjɛ Ghana\nekwɛkomi mpo kɛ ih puma\nenakomi mpo kɛɛ ih puma\nenakomi mpo kɛ ih puma\n“puma” is a term which can be used to describe material wealth\nShe’s In a hurry,she walked all the way from Ghana,she has No time to listen to me in spite of my wealth and Looks.\npo po,Mentse Bo eeeee\nnaa awula nkɛɛ amɔshii\nMentse Bo eeeeee\nchiɛ yoo kaa fee gidigidi\nnkɛɛ Mentse Bo eeeee\nofinɛ na tswii oha mi\nna Mentse Bo eeee\nIts Doesn’t matter where you came from, Am Calling You Young Queen\nDont be in a hurry to leave I said Am calling You\nPlease be patient & Don’t be in a hurry\nɛɛh mini otawɔɔ po\nshika owawɔ alo\nawula obaa gbemi magbo\nkɛ olɛ ni ashimi mafo\nnoko tao efeemi 4x\nmmmh kɛ oshi mi maye sɛkɛ\nonoko nnɔ tamɔ siklitɛ eee,siklitɛ eee\nkɛ ih naabo pɛ bɛ fever\nchiɛ yoo, onoko nnɔ tamɔ siklitɛ eee,siklitɛ eee\nSo do You really wants?\nYoung Lady you will Kill me\nHmm if you leave me I will go crazy\nYou have something which taste like Sugar\nAnytime I dont see you I feel feverish\nAm Feel like going MAD!!!!!!\nekɛɛ ejɛ shɔɔn\nafrobeats, Ghana, Wisa Greid


M Lu Mɛ̄ Dua Nɛɛ?\nREAD IN Abbey Abkhaz Abui Acholi Afrikaans Albanian Alur American Sign Language Arabic Argentinean Sign Language Armenian Assamese Attié Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivian Sign Language Bulgarian Cakchiquel Cambodian Catalan Cebuano Chichewa Chilean Sign Language Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinamwanga Cinyanja Colombian Sign Language Croatian Czech Damara Dangme Danish Dayak Ngaju Digor Drehu Dutch Ecuadorian Sign Language Edo Efik English Estonian Ewe Faroese Fijian Finnish Finnish Sign Language Fon French Ga Galician Garifuna Georgian German Gokana Greek Guarani Gujarati Gun Guéré Haitian Creole Hausa Hebrew Hebrew Hiligaynon Hindi Hmong (White) Hungarian Hungarian Sign Language Iban Ibanag Ibinda Igbo Iloko Indonesian Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani (Roman) Korean Korean Sign Language Kosraean Krio Kwangali Kwanyama Lamba Latvian Lenje Lhukonzo Lingala Lithuanian Lomwe Luganda Lunda Luo Macedonian Macua Makonde Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mexican Sign Language Mixe Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Pomeranian Portuguese Portuguese (Portugal) Punjabi Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Chimborazo) Romanian Romany (Macedonia) Romany (Macedonia) Cyrillic Romany (Southern Greece) Rotuman Runyankore Russian Russian Sign Language Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Svan Swahili (Congo) Swati Swedish Tagalog Tahitian Tajiki Tamil Tandroy Tarascan Tatar Telugu Tetun Dili Thai Tlapanec Tojolabal Tongan Toraja Totonac Tshiluba Tshwa Tshwa Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Uruund Uzbek Valencian Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu v\nSɔ̄ o suā nɛɛ o lu le nu o yira e yerebah anɛ kɔ o biaɛfii leere sɔ̄ o le bu taāŋa.\nNaa kɛɛrɛ kɛ̄tɔɔ̄ ama: Karen bee le ziī pati, sɔ̄ ae tɔɔ̄na nu adap lu lop minit a dā muɛ̄ ziī nɛɛ a suāloo a ye kɔ ue nɛ aā dumɛ kɔ:\n“Ena o gaa yira akɛ̄ama loo a?”\nKaren kiiya sa muɛ̄ ye gbo Jessica a aara baɛ elolo miī elua ekpaāna bah ye. Karen suā kɔ lo miī dap būmɛ̄ nɛɛ. Jessica su ziī elolo nɛ Karen sa kɔ, “Oo lena nwiī loe de kinā dum a, sɛh o lege?”\nKaren gbī ekiī, mɛ bee Jessica lu ye gbo a, a naa gbī kɔ bu ye a biira ye loo. Karen bee kɔ bu nyiɛ ye kɔ: Jessica ɛɛ le nwiī, elo ale a gaa ɔ̄ miī, naa aadee bee piya. ‘Ɛɛ kunɛ̄ ɔ̄ miī a, naale doodoo ɔ̄ pɔrɔ eyuu pie awee būmɛ̄ nɛɛ.’\nLo olo na o bee le bu kɛ̄tɔɔ̄ Karen a, ena o doo ani?\nLoe biaɛfii leere bu dua kɛ̄tɔɔ̄ ama, lu e bɛɛ̄ kɔ o ɛrɛ ekɛɛrɛ alee. Ekɛɛrɛ a lee e doo kɔ o suā dua nɛɛ o lu le nu o yira. Tɛ̄maloo lo suānu, o dap biaɛfii nu nɛ oloo, sa oo lɛɛ baloo pya dɔɔ̄na kɔ ba a biaɛfii nu o doo anɛ.—1 Pya Kɔrint 9:26, 27.\nBu mɛ sīdee na o dap ɛrɛ dua e’agaloo ama ani? Lee e bɔātɛ̄ tɛ̄maloo e’agara pya ebip a gaa le nyɔnɛ ama.\n1 PYA E NA M DAP DOO ANI?\nSɔ̄ o suā pya nu o dap doo le le elap o ɛrɛ, e nyimɛ kɛ̄ o dɛrɛ nyiɛ nyɔɔ o loo doo.\nEDOBA A AABU BAIBOL: Nɛɛ lɛɛratam Pɔɔl bee ɛm kɔ: “Kere Mm ɛrɛ kari bu ekɔa ue Mm le doo wo bu buābee.” (2 Pya Kɔrint 11:6, NW ) Tɛ̄maloo ye togatɛ̄ edaā beeloo Kpa Kaɛ, Pɔɔl bee dap yira agara sɔ̄ pya dɔɔ̄na bee ye doā-ɛp. Naa bee iye kɔ wa kɔ gbɛ a ɔɛ loo ye yira agara.—2 Pya Kɔrint 10:10; 11:5.\nƐP O LOO LEERE: Ɛm kari ale tam o para kɛɛ̄ kɛ̄ ama.\nNyawo, kɔ baatɛ̄ le elap o ɛrɛ. (Bu edoba, o luge nɛɛ a para ɛp pya dɔɔ̄na? para dɔɔ̄nu? dap lu edɛrɛ nyiɛ̄ nyɔɔ? kiā nyɔɔ sɔ̄ ni?)\n2 PYA MƐ KƐ̄ NA M Ɔ LOO ANI?\nDookɛ̄ maālo dap nyim sa bɛm sɔ̄ oo ɛŋɛ lu doo, kɛ̄ o dogo dap nage bɛm doolo sɔ̄ o lɛɛ baloo kɔ o e’ɔaloo a baɛloo o dum.\nEDOBA A AABU BAIBOL: Pɔɔl bee suā pya kɛ̄ a ɔ loo. A bee ɛm kɔ: ‘Nyɔnɛbee lok Bari niā mɛ kaāna bu benyiɛ̄, mɛ m muɛ̄ dɔɔ̄na lok bu keekee kɛ̄ a mɛ le loo, a gaa be nɔ̄ loo lok amɛ le benyiɛ̄ sa mɛ bɔp nuā zooro loo lok pɔrɔ.’—Pya Rom 7:22, 23.\nƐP O LOO LEERE: Pya amunu e’ɔaloo na alu ebɛɛ̄ kɔ o be eeba ani?\n3 PYA E NA M SEEA SĪ ANI?\nEkɔ o yiige bu fah sa kɔ nɛ nɛɛ ɔp fah a kɔ a teera kiisī kii dumɛ mmɛ̄ sɔ̄ maā-fah eta bu ni? Doo wo elu ezu—sa e sah a kpugi bah!\nEna i nɔ̄ aāloo ani? Sɔ̄ o ɛrɛ nu o seea sī bu dum edoo kɔ oa kwɔa bu dum. O suā nu o gaa le doo, le kɛ̄ o doo ye doo.\nEDOBA A AABU BAIBOL: Pɔɔl bee ɛm kɔ: “Mm teera doodoo nɛɛ anaa suā kɛ̄ agaa kii.” (1 Pya Kɔrint 9:26, NW) Taā a yɛɛ kiisī kii dumɛ bu dum, Pɔɔl bee seea nu sī sa tɔɔ̄dum a gbaaloo.—Pya Filipai 3:12-14.\nƐP O LOO LEERE: Kɛɛ̄ kɛ̄ ama, ɛm taa nu o gbī e seea sī kɔ o dooe bu ziī zua aā anyawo.\n4 ENA ALU PYA NU M YIRA A?\nSɔ̄ o ekɛɛrɛ lele kaāna, o le doodoo te fii efɔp naa dap taāba tɛrɛ kɛ̄\nLo ale anaa ɛrɛ nu o yira oo lee dap biaɛ nu fii. Doodoo enɔɔni-ee-loo gbere, o nyaā doo nu pya o gbo kɔ ɛrɛgeba sɔ̄—wo etɔgɛ kɔ oo ɛrɛ nu o yira.\nBu ye kiiya sī, sɔ̄ o dogo dɛɛa nyɔɔ pya nu o yira, o tɔgɛ nu o lu kaɛlɛɛ nu pya dɔɔ̄na doo.\nEDOBA A AABU BAIBOL: Naa daba, sɔ̄ nɛɛ mɔmanudɛɛ̄ Daniɛl bee lege zege a ‘bee biaɛfii aābu ye benyiɛ’ kɔ a gaa le gbaɛ̄-etɔ̄-loo lok Bari, kere sɔ̄ anaa le kpaɛ̄ pya ye butɔ ale pya le ɛɛ gbaa yira. (Daniel 1:8) Tɛ̄maloo edoo wo, a bee tɔɔ̄nɛ ye biaɛfii. Daniɛl bee tɔɔ̄dum dookɛ̄ abee biaɛfii doo.\nƐP O LOO LEERE: Ena alu pya nu o yira ani? Bu edoba: O yira ge kɔ Bari le ni? Lo ale wo, ena anuā ani? Ena anuā o yira kɔ Bari le ani?\nO yira ge kɔ pya sīdee tɔɔ̄dum Bari a gbī aāba lu lo elee a loo ni? Lo ale wo, ena anuā a?\nBu kpɛdumɛ, amunu yɛɛ baɛ nu ama na o gbī ebee a— kagara epanya a dɔ sa efɔp fuuri kuma sī le dumɛ sɛh te fii naa dap taāba tɛrɛ kɛ̄? Agɛrɛtɛ̄ o yira, sa o le doodoo lo te. Elo ama e yerebah anɛ kɔ o agara lo ebip a kɔ, M lu mɛ̄ dua Nɛɛ ni?\nƐp taa nu seea sī o bee ɛm kɛɛ̄ lo eree 3 ebip a. Nyawo, ɛm ziī nu o doo a bu enɔɔ̄ ama loe nyim tura ziī-ziī lo nu seea sī.\nM Lu Mɛ̄ Dua Nɛɛ Ni?\nPya Zege Bip—Ena M Su Na Dum Daā Ani?


Mɛni Hewɔ Esa Akɛ Okpoo Ponografi? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Azerbaijani (Cyrillic) Blɔfo Brazil Mumuii Awiemɔ Bulgaria Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumuii Awiemɔ Croatia Czech Dangme Denmark Dutch Efik Estonia Ewe Fiji Finland French Ga Georgia Germany Greenland Haitian Creole Hebri Hela Hiligaynon Hindi Hindi (Roman) Hungary Iban Iceland Iloko Indonesia Italia Japan Kikaonde Kinyarwanda Kirghiz Kirundi Korea Lingala Lithuania Macedonia Malagasy Malay Malayalam Malta Myanmar Ngabere Norway Papiamento (Curaçao) Poland Portugal (Portugal) Portuguese (Brazil) Punjabi Quichua (Chimborazo) Quichua (Imbabura) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Tatar Telugu Thailand Tsonga Turkey Turkmen Twi Ukrain Vietnam Xhosa Yoruba Zulu\nAni obaanyɛ okpoo?\nAmalei kɛ anɔkwalei ni kɔɔ ponografi he\nBɔ ni obaafee okpoo ponografi\nKɛ́ oyaa Intanɛt lɛ nɔ lɛ, no lɛ bɔ fɛɛ bɔ ni fee lɛ okɛ ponografi henɔ ko baakpe kɛ̃. Oblanyo ko ni atsɛɔ lɛ Hayley ni eye afii 17 lɛ kɛɛ akɛ: “Jeee bo po otaoɔ ponografi lɛ, lɛ diɛŋtsɛ etaoɔ bo.”\nPonografi baanyɛ aka mɛi po ni etswa amɛfai shi akɛ amɛbaakpoo lɛ. Oblanyo ko ni atsɛɔ lɛ Greg ni eye afii 18 lɛ kɛɛ akɛ: “Mikɛɛ mihe akɛ mikwɛŋ ponografi kɔkɔɔkɔ, shi mikwɛ kɛ̃. Onyɛŋ okɛɛ akɛ enɛ nyɛŋ aba onɔ.”\nŊmɛnɛ lɛ, ponografi ebu fe bei fɛɛ ni eho, ni ewaaa kwraa akɛ nine baashɛ nɔ. Akɛni ŋmɛnɛ lɛ, mɛi nyɛɔ amɛsɛndiɔ amɛhe yakayaka tɛst mɛseji, kɛ mfonirii ni teɔ bɔlɛnamɔ shi hewɔ lɛ, oblahii kɛ oblayei pii feɔ amɛ diɛŋtsɛ amɛ-ponografi ni amɛkɛsɛndiɔ mɛi.\nSane lɛ nɔŋŋ ji akɛ: Oshara ni okɛkpeɔ yɛ oyinɔ nɛɛ mli lɛ naa wa kwraa fe nɔ ni ofɔlɔi, loo amɛfɔlɔi kɛkpe be ni amɛtamɔ bo lɛ. Sanebimɔ lɛ ji, Ani obaanyɛ okpoo ponografi?—Lala 97:10.\nHetoo lɛ ji hɛɛ, shi ebaadamɔ onɔ. Klɛŋklɛŋ lɛ, esa akɛ okpɛlɛ nɔ akɛ ponografi ehiii. Hã wɔsusu amalei kɛ anɔkwalei komɛi ni kɔɔ ponografi he lɛ ahe wɔkwɛ.\nAmale: Ponografi yeŋ mi awui.\nAnɔkwale: Ponografi fiteɔ ojwɛŋmɔ tamɔ bɔ ni tawa shɛremɔ fiteɔ oflufla lɛ pɛpɛɛpɛ. Efiteɔ bo. Ehãaa aná bulɛ kwraa kɛhã nɔ ni Nyɔŋmɔ ebɔ ni tsaa nuu kɛ yoo efeɔ amɛ ekome lɛ. (1 Mose 2:24) Be ni be shwieɔ mli lɛ, ebaahã oku ohiɛ oshwie nɔ ni ja kɛ nɔ ni ejaaa po nɔ. Akɛ nɔkwɛmɔnɔ lɛ, niiashikpalɔi komɛi tsɔɔ akɛ hii ni fɔɔ ponografi kwɛmɔ lɛ enaaa akɛ niseniianii ni afeɔ yei lɛ ji tɔmɔ.\nBiblia lɛ wie mɛi komɛi ni “nɔ ko nɔ ko efeee amɛ hiɛgbele dɔŋŋ” lɛ ahe. (Efesobii 4:19) Amɛhenilee gboɔ kɛyashɛɔ he ko ni edɔɔɔ amɛ dɔŋŋ akɛ amɛbaafee efɔŋ.\nAmale: Ponografi baahã ole bɔlɛnamɔ he nii jogbaŋŋ.\nAnɔkwale: Ponografi hãa okaseɔ amimyeli loo hiɛkɔɔ. Ehãa obuɔ gbɔmɛi tamɔ nɔ ko kɛkɛ, ni no tsɔɔ akɛ onuɔ he akɛ amɛyɛ akɛ mɛi ni okɛgbeɔ okɔnɔ kɛkɛ. Enɛ bɛ naakpɛɛ kwraa, ejaakɛ niiamlitaomɔ ko tsɔɔ akɛ, kɛ́ mɔ ko ni fɔɔ ponografi kwɛmɔ lɛ bote gbalashihilɛ mli lɛ, enuɔ he akɛ ehefatalɔ lɛ nyɛɛɛ ekɛ lɛ aná bɔlɛ bɔ ni etaoɔ.\nBiblia lɛ kɛɔ Kristofoi akɛ amɛkwa “bɔlɛnamɔ jeŋba sha, muji nii, bɔlɛnamɔ ni atiuɔ sɛɛ ní ayeee he nɔ, nɔ fɔŋ ní ashweɔ, kɛ amimyeli,” ni tsɔɔ akɛ wɔkwa nibii fɛɛ ni ponografi kwɛmɔ jieɔ yi lɛ.—Kolosebii 3:5.\nAmale: Mɛi ni kwɛɛɛ ponografi lɛ leee bɔlɛnamɔ he nɔ ko nɔ ko.\nAnɔkwale: Mɛi ni kpoɔ ponografi lɛ yɛ jwɛŋmɔ ni ja yɛ bɔlɛnamɔ he. Amɛnaa bɔlɛnamɔ akɛ eji nikeenii ni Nyɔŋmɔ kɛhã koni ehã ekomefeemɔ ni yɔɔ nuu kɛ yoo ni ebote gbala shihilɛ mli lɛ mli awa, ni amɛye amɛhe anɔkwa. Mɛi ni hiɛ susumɔ tamɔ nɛkɛ lɛ baanyɛ aná bɔlɛnamɔ mli miishɛɛ waa be ni amɛbote gbalashihilɛ mli.\nBiblia lɛ wieɔ bɔlɛnamɔ he faŋŋ. Akɛ nɔkwɛmɔnɔ lɛ, ekɛɔ wumɛi akɛ: “Ná oblahiaŋ ŋa lɛ he miishɛɛ . . . Ni esuɔmɔ lɛ ahã oyitsoŋ akɔneo daa!”—Abɛi 5:18, 19.\nNi kɛ́ henumɔ ni tsirɛɔ bo koni okwɛ ponografi lɛ naa wa fe nɔ ni obaanyɛ oye nɔ hu? Nifeemɔ wolo ni ji “Bɔ Ni Obaafee Okpoo Ponografi” lɛ baaye abua bo.\nNá nɔmimaa akɛ obaanyɛ oye henumɔ akɛ okwɛ ponografi lɛ nɔ. Agbɛnɛ hu, kɛ́ obɔi ponografi kwɛmɔ momo po lɛ, obaanyɛ okpa. Sɛɛnamɔ kpele baajɛ nakai feemɔ mli kɛba.\nSusumɔ Calvin ni eye afii 18 lɛ sane lɛ he okwɛ, ekpɛlɛ nɔ akɛ ebɔi ponografi kwɛmɔ be ni eye aaafee afii 13. Ewie akɛ: “Mile akɛ esha ni, shi minyɛɛɛ maye mihe nɔ koni makpa kwɛmɔ. Ni kɛ́ mikwɛ migbe naa hu lɛ, mifeɔ basaa. Eyɛ mli aahu lɛ, mipapa baná ele nɔ ni mifeɔ lɛ—anɔkwa no hã mihe jɔ mi waa! Naagbee mli aahu lɛ, minine shɛ yelikɛbuamɔ ni mitaoɔ lɛ nɔ.”\nCalvin nyɛ ekpoo ponografi. Ekɛɛ akɛ: “Eji tɔmɔ wulu akɛ mikwɛ ponografi, ejaakɛ ebafee nyɔmɔ wulu ko ni kã shi ni miiwo. Nɔ hewɔ lɛ ji akɛ, mfonirii ni mikwɛ lɛ tɛŋɔ yɛ mihiɛ daa. Bei komɛi lɛ, minuɔ he lolo akɛ esa akɛ maná nibii ni kɛ́ mikwɛ ponografi lɛ mana lɛ ahe miishɛɛ. Shi, kɛ́ eba lɛ nakai lɛ, misusuɔ bɔ ni kɛ́ mifee nibii ni sa Yehowa hiɛ lɛ, mimii shɛɔ mihe, mihe tseɔ, kɛ wɔsɛɛ be kpakpa ko ni kã mihiɛ lɛ ahe.”\nKɛmaje Mɔ Ko Kɛmaje Mɔ Ko Mɛni Hewɔ Esa Akɛ Okpoo Ponografi?


Mɛni be lɛ e sa kaa yo nɛ e ji Kristofo no nɛ ha e yi nɔ? | Mawu Suɔmi\nKANE NGƐ Acholi Afrikaans Albanian Amerika Mumuihi A Gbi Amharic Arabic Argentina Mumuihi A Gbi Armenian Assamese Australia Mumuihi A Gbi Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazil Mumuihi A Gbi Britian Mumuihi A Gbi Bulgarian Catalan Cebuano Chavacano Chile Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Mumuihi A Gbi Croatian Czech Dangme Danish Douala Dutch Ecuador Mumuihi A Gbi Efik English Estonian Ewe Faroese Fijian Finland Mumuihi A Gbi Finnish Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Iloko Indonesian Japan Mumuihi A Gbi Japanese Jula Kabiye Kannada Kazakh Kekchi Kiluba Kimbundu Kinyarwanda Kirghiz Kiribati Kirundi Kongo Korea Mumuihi A Gbi Korean Kosraean Krio Kurdish Kurmanji (Cyrillic) Kwangali Kwanyama Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ngabere Ngangela Niuean Norwegian Nyaneka Nzema Otomi (Mezquital Valley) Palauan Pangasinan Papiamento (Curaçao) Persian Peru Mumuihi A Gbi Poland Mumuihi A Gbi Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Romanian Rotuman Runyankore Russia Mumuihi A Gbi Russian Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spain Mumuihi A Gbi Spania Sranantongo Swahili Swati Swedish Tahitian Tajiki Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Uzbek Venda Venezuela Mumuihi A Gbi Vezo Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nMɛni Be E Sa Kaa A Ha Yi Nɔ, Nɛ Mɛni He Je?\nMɛni be e sa kaa yo nɛ e ji Kristofo no ɔ nɛ ha e yi nɔ, nɛ mɛni he je? Ha nɛ wa susu nɔ́ nɛ Mawu mumi ɔ ha bɔfo Paulo ngma ngɛ sane nɛ ɔ he ɔ he nɛ waa hyɛ. E ha wɔ blɔ tsɔɔmihi nɛ he hia wɔ bɔ nɛ pee nɛ waa pee juɛmihi nɛ sa nɛ maa wo Mawu hɛ mi nyami. (1 Korinto Bi 11:3-16) Paulo tsɔɔ níhi etɛ nɛ sa kaa wa susu he: (1) níhi nɛ yo peeɔ nɛ biɔ kaa e ha e yi nɔ, (2) si himi mi nɛ sa kaa e pee jã ngɛ, kɛ (3) yi mi tomihi a he je nɛ e he hia kaa e ngɔ sisi tomi mlaa nɛ ɔ kɛ tsu ní ngɛ.\nNíhi nɛ yo peeɔ. Paulo tsɔɔ níhi enyɔ: sɔlemi kɛ gbami. (Kuku 4, 5) Sɔlemi ji blɔ nɔ nɛ wa guu nɛ waa kɛ Yehowa tuɔ munyu ngɛ bumi mi. Mwɔnɛ ɔ, ke Kristofo no ko ngɛ Baiblo ɔ mi tsɔɔmihi a nya tsɔɔe ɔ, lɔ ɔ tsɔɔ kaa e ngɛ gbae. Anɛ Paulo ngɛ tsɔɔe kaa e sa nɛ yo nɛ ha e yi nɔ be tsuaa be nɛ e maa sɔle aloo ke e ngɛ Baiblo ɔ mi anɔkuale ko tsɔɔe lo? Dɛbi. Si himi mi nɛ yo ko maa sɔle, aloo e maa tsɔɔ ní ngɛ ɔ lɛ maa tsɔɔ kaa e ha e yi nɔ loo e ko ha e yi nɔ.\nSi himi mi nɛ e sa kaa e ha e yi nɔ. Paulo munyu ɔ tsɔɔ si himihi enyɔ—weku ɔ mi kɛ asafo ɔ mi. E de ke: “Yo tsuaa yo ɔ, e yi ji nyumu. . . . Yo tsuaa yo nɛ ngɛ sɔlee, aloo e ngɛ Mawu sɛ gbi ɔ fiɛɛe, nɛ́ e kɛ nɔ́ hɛ e yi nɔ ɔ, e huno nɛ ji e yi ɔ hɛ mi si e ngɛ puee ɔ nɛ.” (Kuku 3, 5) Ngɛ weku blɔ nya tomi mi ɔ, nyumu ɔ ji nɔ nɛ Yehowa hla kaa yo ɔ yi. Ke yo ɔ bui blɔ nya nɛ e huno ɔ hɛɛ ɔ, nɛ e ngɔ nyumu ɔ blɔ nya ní tsumi nɛ Yehowa ha lɛ ngɛ e dɛ ɔ, e pue e huno ɔ hɛ mi si. Kaa nɔ hyɛmi nɔ́ ɔ, ke e he hia kaa e pee Baiblo mi ní kasemi nɛ e huno ɔ ngɛ lejɛ ɔ, e sa nɛ e ha e yi nɔ kɛ tsɔɔ bumi nɛ e ngɛ ha e huno ɔ. Akɛnɛ nyumu ɔ ji weku ɔ yi he je ɔ, a baptisi lɛ jio, a baptisii we lɛ jio ɔ, e sa nɛ yo ɔ nɛ pee jã. * Jã kɛ̃ nɛ ke e maa sɔle aloo e maa tsɔɔ ní, nɛ e binyumu wayoo nɛ a baptisi lɛ ngɛ lejɛ ɔ, e sa nɛ e ha e yi nɔ. Enɛ ɔ tsɔɔ we kaa e bi ɔ ji weku ɔ yi, se mohu, ngɛ blɔ nya nɛ a kɛ ha nyumuhi nɛ a baptisi mɛ ngɛ Kristofohi asafo ɔ mi ɔ he je.\nNgɛ asafo ɔ blɔ fa mi ɔ, Paulo de ke: “Se ke nɔ ko susuɔ kaa nɔ́ nɛ i de ngɛ nɔ́ nɛ ɔ he ɔ be mi ɔ, nɔ́ nɛ ma de kɛkɛ ji kaa i kɛ Mawu asafo ɔ, wɔɔ lɛɛ wa be jami blɔ nya tomi kpa ko ngɛ enɛ ɔ se.” (kuku 16) Ngɛ Kristofohi asafo ɔ mi ɔ, nyumuhi nɛ a baptisi mɛ pɛ ji nihi nɛ a haa mɛ blɔ nya ní tsumi. (1 Timoteo 2:11-14; Hebri Bi 13:17) Nyumuhi pɛ ji nihi nɛ sɔmɔɔ kaa asafo mi nikɔtɔmahi kɛ asafo mi sɔmɔli. Mawu ha mɛ he blɔ kaa a hyɛ e to ɔmɛ a nɔ. (Bɔfo Ɔmɛ A Ní Tsumi 20:28) Se be komɛ ɔ, si himi komɛ biɔ kaa yo nɛ e ji Kristofo no nɛ tsu blɔ nya ní tsumi nɛ nyumu nɛ a baptisi lɛ tsuɔ ɔ. Eko ɔ, e maa ba kaa e hyɛ fiɛɛmi yami kpe nɔ ke nyumu nɛ a baptisi lɛ nɛ sa be nɛ maa hyɛ nɔ. Aloo eko ɔ, e maa ba kaa e hyɛ Baiblo mi ní kasemi ko nɔ benɛ e kɛ nyumu nɛ a baptisi lɛ nyɛɛ ngɛ fiɛɛmi mi. * Akɛnɛ ní peemi nɛ ɔmɛ piɛɛ asafo ɔ mi ní tsumi ɔmɛ a he he je ɔ, e sa nɛ e ha e yi nɔ kɛ tsɔɔ kaa e ngɛ ní tsumi nɛ sa kaa nyumu tsuɔ ɔ tsue.\nSe jami mi ní tsumi fuu ngɛ nɛ ke yo ngɛ tsue ɔ, e he hia we kaa e ha e yi nɔ. Kaa nɔ hyɛmi nɔ́ ɔ, e he hia we kaa e ha e yi nɔ loko e ha munyu heto ngɛ Kristofohi a kpehi a sisi, aloo ke e kɛ e huno loo nyɛminyumu ko nɛ a baptisi lɛ ngɛ fiɛɛe ngɛ wehi a mi, aloo ke e kɛ e bimɛ nɛ a baptisii we mɛ ngɛ ní kasee loo a ngɛ sɔlee. Se ke nyɛmiyo ko yi mi ngɛ lɛ pee enyɔɔnyɔ kaa e ha e yi nɔ loo e ko ha e yi nɔ ngɛ si fɔfɔɛ ko mi ɔ, e ma nyɛ ma hla níhi a mi ngɛ asafo womihi a mi. * Nɛ kaa bɔ nɛ wa na ngɛ foni ɔ mi ɔ, tɔmi ko be he kaa e maa ha e yi nɔ ke e yi mi tɛ̃ lɛ, nɛ e he nile hu ngɛ lɛ dee ke e pee jã.\nYi mi tomihi a he je. Yi mi tomi enyɔ a he je nɛ e sa kaa yo nɛ e ji Kristofo no nɛ ha e yi nɔ ɔ ngɛ 1 Korinto Bi 11:10. E de ke: “Enɛ ɔ he ɔ, e sa kaa yo nɛ ha e yi nɔ kaa okadi ha hiɔwe bɔfo ɔmɛ kɛ tsɔɔ kaa a ha lɛ he blɔ.” Kekleekle ɔ, mo kadi munyu nɛ ji ‘okadi kaa a ha lɛ he blɔ’ ɔ. Yo ɔ yi nɔ nɛ e maa ha a tsɔɔ kaa e kplɛɛ blɔ nya nɛ Yehowa ha nyumuhi nɛ a baptisi mɛ ngɛ asafo ɔ mi ɔ nɔ. Enɛ ɔ he ɔ, e jeɔ suɔmi kɛ anɔkuale yemi kpo haa Yehowa Mawu. Wa naa yi mi tomi enyɔne ɔ ngɛ munyu nɛ ji “ngɛ hiɔwe bɔfo ɔmɛ a he” ɔ mi. Ke yo ha e yi nɔ ɔ, kɛ e peeɔ bɔfohi nɛ ngɛ he wami ɔ ha kɛɛ?\nBɔfo ɔmɛ a bua jɔɔ ke a na kaa a ngɔ Mawu yi yemi blɔ nya a kɛ ngɛ ní tsue ngɛ Yehowa blɔ nya tomi ɔ tsuo mi ngɛ hiɔwe kɛ zugba a nɔ. A kaseɔ ní kɛ jeɔ nɔ hyɛmi níhi nɛ adesahi nɛ yi mluku ɔ peeɔ ngɛ enɛ ɔ blɔ fa mi ɔ mi hulɔ. E sa nɛ mɛ hu a ba a he si ha Yehowa blɔ nya tomi ɔ. Be ko nɛ be ɔ, hiɔwe bɔfohi fuu nyɛ we nɛ a pee jã. (Yuda 6) Amlɔ nɛ ɔ, eko ɔ, bɔfo ɔmɛ ma yɔse kaa Kristofo no yo ko ngɛ níhi a si kpami fuu, nɛ e juɛmi nya hu wa pe nyumu ko nɛ a baptisi lɛ ngɛ asafo ɔ mi. Se kɛ̃ ɔ, yo ɔ baa e he si kɛ haa blɔ nya nɛ nyumu ɔ hɛɛ ɔ. Be komɛ ɔ, yo ɔ ji Kristofo no nɛ́ a pɔ lɛ nu nɛ maa piɛɛ nihi nɛ a kɛ Kristo maa ye matsɛ hwɔɔ se ɔ he. Nyagbenyagbe ɔ, yo nɛ ɔ ma ná he blɔ nɛ nɔ kuɔ po pe he blɔ nɛ bɔfo ɔmɛ ngɛ ɔ. E kɛ Kristo ma ya ye matsɛ ngɛ hiɔwe. Enɛ ɔ ji nɔ hyɛmi nɔ́ kpakpa nɛ bɔfo ɔmɛ ngɛ nae amlɔ nɛ ɔ! Niinɛ, e ji he blɔ ngua nɛ nyɛmimɛ yihi tsuo ná kaa a maa pee tue bumi kɛ gu anɔkuale yemi kɛ he si bami kpo nɛ a ma je ɔ nɔ, ejakaa bɔfohi anɔkualetsɛmɛ ayɔhi abɔ ngɛ mɛ hyɛe!\n^ kk. 3 E sɛ nɛ yogbayo ko nɛ e ji Kristofo no woɔ e gbi nɔ kɛ sɔleɔ ngɛ e huno nɛ e ji Kristofo no hɛ mi, ja e huno ɔ be he wami nɛ e nyɛ we munyu tumi.\n^ kk. 1 Ke nyɛmiyo ko kɛ nyumu ko nɛ e ji fiɛɛlɔ nɛ a baptisii we lɛ lolo, nɛ tsa pi e huno ya fiɛɛmi nɛ e ba kaa nyɛmiyo ɔ maa hyɛ Baiblo mi ní kasemi ko nɔ ɔ, e he hia we nɛ e ha e yi nɔ.\n^ kk. 2 Ke o ngɛ hlae nɛ o le níhi fuu ngɛ sane nɛ ɔ he ɔ, wa kpa mo pɛɛ nɛ o hyɛ February 15, 2015 Blɛfo gbi Hwɔɔmi Mɔ ɔ, ba fa 30; July 15, 2002 Blɛfo gbi Hwɔɔmi Mɔ ɔ, ba fa 26-27; kɛ February 15, 1977 Blɛfo gbi Hwɔɔmi Mɔ ɔ, ba fa 125-128.


Ye Obua Mɛi Ni Ehao Lɛ | Buu-Mɔɔ Nikasemɔ\nKANEMƆ YƐ Acholi Afrikaans Aja Akha Albania Amerika Mumuii Awiemɔ Amharic Amis Arabic Armenia Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Blɔfo Boulou Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinyanja Croatia Czech Damara Dangme Denmark Digor Douala Drehu Dutch Edo Efik Esan Estonia Ewe Fiji Finland Fon French Ga Garifuna Georgia Germany Greenland Guadeloupean Creole Guarani Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Ibanag Iceland Igbo Iloko Indonesia Isoko Italia Italia Mumuii Awiemɔ Japan Javanese Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kongo Korea Korea Mumuii Awiemɔ Krio Kurdish Kurmanji Kwangali Kwanyama Kyangonde Lahu Laos Latvia Lhukonzo Lingala Lithuania Lomwe Low German Luganda Lunda Luo Macedonia Macua Makhuwa-Meetto Malagasy Malay Malayalam Malta Mam Mambwe-Lungu Mapudungun Marathi Marshallese Mauritia Creole Mazatec (Huautla) Mbunda Mingrelian Mixe (North Central) Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Oromo Ossetia Palau Pangasinan Papiamento (Curaçao) Persia Pidgin (West Africa) Pohnpei Poland Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sangir Sango Saramacca Sena Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Ukrain Umbundu Urdu Urhobo Uruund Uzbek Vietnam Wallis Waray-Waray Wayuunaiki Welsh Wolaita Xhosa Yapese Yoruba Zande Zulu\n“Nyɛ fɛɛ nyɛnáa jwɛŋmɔ kome, nyɛnua he nyɛhãa nyɛhe, nyɛjiea nyɛmimɛi ateŋ suɔmɔ, kɛ musuŋtsɔlɛ, kɛ heshibaa kpo.”—1 PET. 3:8.\nLALA 107 Nyɔŋmɔ Tsɔɔ Wɔ Akɛ Wɔsumɔ Mɛi\n1. Mɛni kɛ́ wɔfee lɛ, no tsɔɔ akɛ wɔmiikase Yehowa, wɔ-Tsɛ ni sumɔɔ wɔ lɛ?\nYEHOWA, wɔ-Tsɛ lɛ, sumɔɔ wɔ waa, ni wɔmiisumɔ ni wɔkase lɛ. (Yoh. 3:16) Enɛ hewɔ lɛ, wɔbɔɔ mɔdɛŋ akɛ ‘wɔbaanu he wɔhã mɛi, wɔjie nyɛmimɛi asuɔmɔ kpo, ni wɔmusuŋ atsɔ wɔ’ yɛ mɛi fɛɛ ahe, shi titri lɛ, yɛ “mɛi ni etsɔmɔ wɔwekumɛi yɛ hemɔkɛyeli lɛ mli lɛ” ahe. (1 Pet. 3:8; Gal. 6:10) Kɛ́ wɔnyɛmimɛi Kristofoi lɛ ateŋ mɔ ko kɛ naagbai ni naa wala kpe lɛ, wɔyeɔ wɔbuaa lɛ.\n2 Mɛi fɛɛ ni miisumɔ ni amɛhi Yehowa weku lɛ mli lɛ kɛ naagbai baakpe. (Mar. 10:29, 30) Be ni jeŋ fɔŋ nɛɛ naagbee lɛ bɛŋkɛɔ lɛ, ekolɛ wɔkɛ naagbai pii baakpe fe bɔ ni wɔkɛkpeɔ bianɛ lɛ po. Mɛni wɔteŋ mɔ fɛɛ mɔ baanyɛ afee kɛye ebua enyɛmi? Yɛ nikasemɔ nɛɛ mli lɛ, wɔbaasusu nɔ ni Biblia lɛ gbaa wɔ yɛ Lot, Hiob, kɛ Naomi he lɛ he, ni wɔkwɛ nɔ ni wɔbaanyɛ wɔkase yɛ mli. Agbɛnɛ hu, wɔbaakwɛ naagbai komɛi ni wɔnyɛmimɛi Kristofoi lɛ kɛkpeɔ ŋmɛnɛ, kɛ nɔ ni wɔbaanyɛ wɔfee kɛye wɔbua amɛ ni amɛnyɛ amɛdamɔ naa.\n3. Mɛɛ yiŋ gbonyo 2 Petro 2:7, 8 lɛ hãa wɔnaa akɛ Lot kpɛ? Ni mɛni jɛ mli kɛba?\n3 Yiŋ ni Lot kpɛ akɛ ebaayahi Sodom lɛ jeee yiŋkpɛɛ kpakpa kwraa, ejaakɛ Sodombii lɛ ajeŋba ekpɔtɔ. (Kanemɔ 2 Petro 2:7, 8.) Eyɛ mli akɛ jɛmɛ shikpɔŋ lɛ yɛ frɔ̃frɔ̃ moŋ, shi naagbai ni Lot kɛkpe yɛ jɛmɛ lɛ, jeee shwɛmɔ kwraa. (1 Mo. 13:8-13; 14:12) Be ni Yehowa hã la kɛ sɔlfa nɛ kɛjɛ ŋwɛi ni ekɛkpãtã Sodom kɛ maji krokomɛi ni yɔɔ nakai kpokpaa lɛ nɔ lɛ ahiɛ lɛ, Lot shĩa lɛ kɛ heloonaa nibii ni eyɔɔ lɛ fɛɛ hiɛ kpãtã. Agbɛnɛ hu, hii ni ewo shi akɛ amɛkɛ ebiyei lɛ baahi shi lɛ hu ahiɛ kpãtã. Ni eŋa lɛ hu? Etamɔ nɔ ni yoo nɛɛ yanya maŋ lɛ mli hilɛ loo mɛi ni yɔɔ jɛmɛ lɛ ateŋ mɛi komɛi ahe aahu akɛ, egbo Yehowa nɔ toi ni lɛ hu ehiɛ kpãtã. Kwɛ bɔ ni enɛ baadɔ Lot waa ehã! (1 Mo. 19:12-14, 17, 26) Ani Lot sane je Yehowa tsine yɛ yiŋ gbonyo ni ekpɛ lɛ kɛ naagbai ni jɛ mli kɛba lɛ ahewɔ? Dabi.\nYehowa musuŋ tsɔ lɛ yɛ Lot kɛ eweku lɛ he, ni no hewɔ lɛ, etsu ŋwɛibɔfoi ni amɛyakpɔ̃ amɛ (Kwɛmɔ kuku 4)\n4. Mɛni hãa wɔnaa akɛ Yehowa to etsui shi waa diɛŋtsɛ ehã Lot? (Kwɛmɔ mfoniri ni yɔɔ wolo lɛ hiɛ lɛ.)\n4 Eyɛ mli akɛ Lot ni kpɛ eyiŋ akɛ ebaayahi Sodom moŋ, shi Yehowa musuŋ tsɔ lɛ yɛ ehe ni etsu ŋwɛibɔfoi ni amɛyahere lɛ kɛ eweku lɛ yiwala. Be ni ŋwɛibɔfoi lɛ fã Lot kɛ eweku lɛ akɛ amɛshi Sodom lɛ, Lot booo toi ni ebaashi oya nɔŋŋ; ‘eshashao shi.’ No hewɔ lɛ, ŋwɛibɔfoi lɛ mɔ enineshi ni amɛye amɛbua lɛ kɛ eweku lɛ ni amɛjo foi kɛje maŋ lɛ mli. (1 Mo. 19:15, 16) Kɛkɛ ni amɛkɛɛ lɛ akɛ ejo foi kɛya gɔji lɛ anɔ. Shi yɛ nɔ najiaŋ ni Lot baabo toi lɛ, ekɛɛ Yehowa akɛ ehã eya maŋ ko ni bɛŋkɛ jɛmɛ lɛ moŋ nɔ. (1 Mo. 19:17-20) Yehowa to etsui shi ebo Lot toi, ni eŋmɛ lɛ gbɛ ni eya nakai maŋ lɛ nɔ. Sɛɛ mli lɛ, Lot she nakai maŋ lɛ nɔ hilɛ gbeyei, ni efã eyahi gɔji lɛ anɔ, he tuuntu ni Yehowa kɛɛ lɛ mra mli akɛ eya lɛ. (1 Mo. 19:30) Yehowa to etsui shi waa diɛŋtsɛ ehã Lot! Mɛɛ gbɛ nɔ wɔbaanyɛ wɔkase Yehowa?\n5-6. Mɛni kɛ́ wɔfee lɛ, no baatsɔɔ akɛ wɔmiikase Nyɔŋmɔ ni wɔkɛ nɔ ni awie yɛ 1 Tesalonikabii 5:14 lɛ miitsu nii?\n5 Tamɔ bɔ ni eba lɛ yɛ Lot gbɛfaŋ lɛ, ŋɔɔ lɛ akɛ, onyɛmi Kristofonyo ko ekpɛ yiŋ gbonyo ko, ni no hewɔ lɛ, ekɛ naagbai ni naa wala miikpe. Te obaafee onii ohã tɛŋŋ? Ekolɛ obaakɛɛ lɛ akɛ nɔ ni edu lɛ mli yibii ekpaa lɛ, ni kɛ́ okɛɛ lɛ nakai lɛ otɔ̃ko. (Gal. 6:7) Shi ani no baaye abua lɛ? Ani ebaatsɔɔ akɛ ookase Yehowa? Hã wɔkwɛ nɔ ni Yehowa fee kɛye ebua Lot lɛ shi kome ekoŋŋ.\n6 Yehowa tsu ŋwɛibɔfoi lɛ ni amɛyabɔ Lot kɔkɔ, ni agbɛnɛ hu, amɛye amɛbua lɛ ni eje hiɛkpatamɔ ni ekɛbaa Sodom nɔ lɛ mli. Nakai nɔŋŋ kɛ́ wɔ hu wɔna ni wɔnyɛmi Kristofonyo ko miikɔ gbɛ ko ni baanyɛ ayatsɛ naagbai ahã lɛ lɛ, esa akɛ wɔbɔ lɛ kɔkɔ. Kɛ́ efee tamɔ nɔ ni wɔnyɛmi lɛ miishashao shi akɛ ekɛ ŋaa ni wɔjɛ Biblia lɛ mli wɔwo lɛ lɛ baatsu nii po lɛ, esa akɛ wɔto wɔtsui shi wɔhã lɛ, ni esaaa akɛ wɔhãa esane jeɔ wɔtsine ni wɔkpoɔ ejeŋ wɔhãa lɛ. Bɔ ni bɔfoi enyɔ lɛ mɔ Lot nineshi ni amɛkɛ lɛ shi maŋ lɛ mli lɛ, nakai nɔŋŋ esa akɛ wɔ hu wɔkwɛ nɔ ni wɔbaanyɛ wɔfee kɛye wɔbua wɔnyɛmi lɛ, ni wɔwa lɛ ni ekɛ ŋaa ni awo lɛ lɛ atsu nii.—Kanemɔ 1 Tesalonikabii 5:14; 1 Yoh. 3:18.\n7. Yɛ tɔmɔi ni Lot tɔ̃ lɛ fɛɛ sɛɛ lɛ, te atsɛ lɛ tɛŋŋ yɛ Biblia lɛ mli, ni mɛni enɛ tsɔɔ wɔ yɛ Yehowa he? Te wɔbaafee tɛŋŋ wɔkase Yehowa?\n7 Yɛ tɔmɔi ni Lot tɔ̃ lɛ fɛɛ sɛɛ lɛ, Yehowa kɛ mumɔ krɔŋkrɔŋ lɛ tsirɛ bɔfo Petro ni etsɛ Lot jalɔ. Mɛni hewɔ? Ejaakɛ Yehowa kɛ Lot tɔmɔi lɛ ke lɛ, ni ekɛ ejwɛŋmɔ emaaa nɔ. Ani ejeee miishɛɛ sane akɛ Yehowa kɛ ejwɛŋmɔ emaaa wɔtɔmɔi anɔ? (Lala 130:3) Te wɔbaafee tɛŋŋ wɔkase Yehowa lɛ? Esa akɛ wɔ hu wɔkɛ wɔjwɛŋmɔ ama wɔnyɛmimɛi lɛ asui kpakpai lɛ anɔ. Kɛ́ wɔfee nakai lɛ, ewaŋ tsɔ kɛhãŋ wɔ akɛ wɔbaato wɔtsui shi wɔhã amɛ. Ni ewaŋ kɛhãŋ amɛ hu akɛ amɛbaakpɛlɛ yelikɛbuamɔ ni wɔkɛhãa amɛ lɛ nɔ.\n8. Kɛ́ wɔmusuŋ tsɔ wɔ yɛ wɔnyɛmimɛi lɛ ahe lɛ, mɛni wɔbaafee?\n8 Hiob ekpɛɛɛ yiŋ gbohii tamɔ Lot fee lɛ. Kɛ̃lɛ, lɛ hu ekɛ naagbai ni naa wala waa kpe. Enibii fɛɛ hiɛ kpãtã, ebulɛ fɛɛ tã, ni hela ko ni naa wa waa mɔ lɛ. Nɔ ni yɔɔ dɔlɛ fe fɛɛ lɛ, bii ni ekɛ eŋa lɛ fɔ lɛ fɛɛ gboi. Kɛkɛ ni mɛi etɛ komɛi ni kɛɛ amɛnaanyo ji lɛ lɛ hu folɔ enaa. Mɛni hewɔ Hiob nanemɛi etɛ nɛɛ ni kɛɛ amɛba ni amɛbashɛje emii lɛ amusuŋ etsɔɔɔ amɛ kwraa yɛ ehe lɛ? Amɛkɛ amɛhe wooo eshihilɛ lɛ mli, ni no hewɔ lɛ, amɛyanuuu nɔ ni enina lɛ lɛ shishi jogbaŋŋ. Ni akɛni amɛnuuu shishi hewɔ lɛ, amɛmu sane naa yɛ gbɛ ni ejaaa nɔ, ni amɛwie Hiob hiɛ nyanyaanya. Mɛni baaye abua wɔ ni wɔkafee wɔnii tamɔ amɛ? Klɛŋklɛŋ lɛ, esa akɛ wɔhã ehi wɔjwɛŋmɔ mli akɛ, wɔleee shihilɛ mli ni wɔnyɛmi lɛ yɔɔ lɛ he nɔ fɛɛ nɔ. Yehowa pɛ ni le. No hewɔ lɛ, kɛ́ wɔnyɛmi lɛ miiwie lɛ, esa akɛ wɔbo lɛ toi jogbaŋŋ. Shi jeee no pɛ. Esa akɛ wɔbɔ mɔdɛŋ wɔkɛ wɔhe awo eshihilɛ lɛ mli. Anɔkwa, ja wɔfee nakai dani wɔbaanu he wɔhã lɛ.\n9. Kɛ́ wɔmusuŋ tsɔɔ wɔ yɛ wɔnyɛmimɛi lɛ ahe lɛ, mɛni wɔfeŋ? Ni mɛni hewɔ?\n9 Kɛ́ wɔmusuŋ tsɔ wɔ yɛ wɔnyɛmimɛi lɛ ahe lɛ, wɔyeŋ amɛnaagbai lɛ ahe osheku wɔtsɔŋ mɛi krokomɛi. Oshekuyelɔi jwaa asafo, ejaakɛ amɛkɛ mligbalamɔi baa. (Abɛi 20:19; Rom. 14:19) Mɔ ko ni yeɔ osheku lɛ bɛ mlihilɛ, esusuuu mɛi krokomɛi ahe, ni ewiemɔi baanyɛ ahã mɔ ko ni ehao lɛ ahao waa fe tsutsu lɛ po. (Abɛi 12:18; Efe. 4:31, 32) No hewɔ lɛ, yɛ nɔ najiaŋ ni wɔbaaye wɔnyɛmi ko ni kɛ naagbai miikpe lɛ he osheku lɛ, ehi moŋ akɛ wɔkɛ wɔjwɛŋmɔ baaya esui kpakpai lɛ anɔ ni wɔkwɛ nɔ ni wɔbaanyɛ wɔfee kɛye wɔbua lɛ.\nKɛ́ onyɛmi Kristofonyo ko ehao ni ‘eewie kɛkɛ’ lɛ, too otsui shi obo lɛ toi, koni sɛɛ mli lɛ, oshɛje emii (Kwɛmɔ kuku 10-11) *\n10. Mɛni Hiob 6:2, 3 lɛ hãa wɔnaa?\n10 Kanemɔ Hiob 6:2, 3. Be ni Hiob naa nɔ lɛ, bei komɛi lɛ, ‘ewieɔ kɛkɛ.’ Nibii ni ewie lɛ ekomɛi yɛ ni sɛɛ mli lɛ, egbala sɛɛ. (Hiob 42:6) Ŋmɛnɛ lɛ, wɔnyɛmi ko ni ehao waa lɛ hu baanyɛ awie nibii komɛi, ni sɛɛ mli lɛ ebaashwa ehe. Kɛ́ ebɔi nibii nakai wiemɔ lɛ, mɛni esa akɛ wɔfee? Yɛ nɔ najiaŋ ni wɔbaawie ehiɛ lɛ, esa akɛ wɔmusuŋ atsɔ wɔ yɛ ehe. Kaimɔ akɛ, Yehowa ebɔɔɔ wɔ ni wɔkɛ naagbai kɛ haomɔi babaoo ni wɔkɛkpeɔ ŋmɛnɛ lɛ akpe. No hewɔ lɛ, kɛ́ wɔnyɛmi ko kɛ naagbai ni naa wala miikpe ni ewie nibii komɛi ni esaaa akɛ ewieɔ po lɛ, esaaa akɛ wɔhiɛ feɔ wɔ yaa. Kɛ́ ewie nibii komɛi ni ejaaa yɛ Yehowa loo wɔhe po lɛ, esaaa akɛ wɔmli fuɔ lɛ oya nɔŋŋ ni wɔwieɔ ehiɛ nyanyaanya.—Abɛi 19:11.\n11. Mɛɛ gbɛ nɔ asafoŋ onukpai lɛ baanyɛ akase Elihu be ni amɛwoɔ mɔ ko ŋaa lɛ?\n11 Bei komɛi lɛ, ehe baahia ni awo nyɛmi ko ni naagba ko miisu etsui waa lɛ ŋaa loo ajaje ejwɛŋmɔ. (Gal. 6:1) Te asafoŋ onukpai lɛ baafee tɛŋŋ amɛtsu enɛ he nii? Esa akɛ amɛkase Elihu. Elihu bo Hiob toi jogbaŋŋ, ni enu he ehã lɛ waa. (Hiob 33:6, 7) Enɛ hewɔ lɛ, enyɛ ena susumɔ ni Hiob hiɛ kɛ nɔ hewɔ ni ená nakai susumɔ lɛ, ni no sɛɛ dani ewo lɛ ŋaa. Kɛ́ asafoŋ onukpai lɛ hu bo mɔ ni ehao lɛ toi jogbaŋŋ koni amɛnu eshihilɛ lɛ shishi dani amɛwo lɛ ŋaa lɛ, ewaaa akɛ ŋaa ni amɛbaawo lɛ lɛ baashɛ etsui he.\nWIEMƆ MIISHƐJEMƆ WIEMƆI\n12. Be ni Naomi wu kɛ ebihii enyɔ lɛ gboi lɛ, te enu he ehã tɛŋŋ?\n12 Naomi sumɔ Yehowa, ni eye lɛ anɔkwa. Shi be ni ewu kɛ ebihii enyɔ lɛ gboi lɛ, sane lɛ gba enaa aahu akɛ, ekɛɛ akatsɛ lɛ Naomi dɔŋŋ, shi moŋ atsɛ lɛ “Mara,” ni shishi ji, “Joomɔ.” (Rut 1:3, 5, 20, shn., 21) Yɛ nɛkɛ be ni wa nɛɛ mli lɛ, Naomi shaayoo Rut shiii lɛ. Rut ye ebua Naomi kɛ shĩakwɛmɔ, ni ekɛ ewiemɔi shɛje Naomi mii hu. Wiemɔi ni shishinumɔ waaa ni Rut jɛ etsuiŋ ewie kɛshɛje Naomi mii lɛ hãa wɔnaa akɛ, esumɔɔ lɛ ni eesumɔ ni eye ebua lɛ.—Rut 1:16, 17.\n13. Kɛ́ wɔnyɛmi Kristofonyo ko wu loo eŋa gbo lɛ, mɛni hewɔ ehe miihia waa ni wɔshɛje emii?\n13 Kɛ́ wɔnyɛmi Kristofonyo ko wu loo eŋa gbo lɛ, ehe miihia waa ni wɔshɛje emii ni wɔye wɔbua lɛ. Gbalashihilɛ mli hefatalɔi tamɔ tsei enyɔ ni bɛŋkɛ waa. Be ni tsei nɛɛ daraa lɛ, amɛshishifãi lɛ lalaa amɛhe. Enɛ hewɔ lɛ, kɛ́ afã ekome loo egbo lɛ, ebaanyɛ eye ekome lɛ ni eshwɛ lɛ awui waa. Nakai nɔŋŋ ebaa lɛ kɛji mɔ ko gbalashihilɛ mli hefatalɔ gbo. Mɔ ni agbo ashi lɛ lɛ baanyɛ anu dɔlɛ he yɛ etsuiŋ tɔ̃ɔ be kplaŋŋ. Nyɛmi yoo ko ni atsɛɔ lɛ Paula * lɛ wu gbo trukaa. Ewie akɛ: “Mishihilɛ tsake kwraa, ni mifee shwɛm. No mli lɛ, miwu lɛ ji minaanyo ni bɛŋkɛ mi kpaakpa. Nɔ ko bɛ ni migbaaa lɛ. Kɛ́ miná miishɛɛ lɛ, lɛ hu enáa miishɛɛ, ni eye ebua mi yɛ minaagbai amli. Be fɛɛ be kɛ́ nɔ ko miiye mitsui ni mitee eŋɔɔ lɛ, eboɔ mi toi. Minu he tamɔ nɔ ni migbɔmɔtso lɛ fã egbo.”\nMɛni wɔbaanyɛ wɔfee kɛye wɔbua mɔ ko ni ehefatalɔ egbo eshi lɛ lɛ? (Kwɛmɔ kuku 14-15) *\n14-15. Mɛni wɔbaanyɛ wɔfee kɛshɛje mɔ ko ni hefatalɔ egbo lɛ mii?\n14 Te wɔbaafee tɛŋŋ wɔshɛje mɔ ko ni ewu loo eŋa egbo lɛ mii? Klɛŋklɛŋ lɛ, ehe miihia waa ni wɔkɛ mɔ lɛ agba sane, kɛ́ nakai feemɔ wa hã wɔ loo wɔleee nɔ ni wɔbaawie po. Paula, ni wɔtsĩ etã kɛtsɔ hiɛ lɛ wie akɛ: “Mile akɛ kɛ́ agbo yɛ mɔ ko nɔ lɛ, ewaa hãa mɛi pii akɛ amɛbaawie kɛ́ amɛyɛ mɔ lɛ masɛi. Amɛnuɔ he akɛ, kɛ́ amɛtee wiemɔ lɛ, ekolɛ amɛbaawie nɔ ko ni baagba mɔ lɛ naa. Shi kɛ́ eyaba lɛ nakai po lɛ, ehi fe ni amɛwieee nɔ ko kwraa.” Etamɔ nɔ ni mɔ ni agbo yɛ enɔ lɛ kpaŋ gbɛ po akɛ obaawie nɔ ko srɔto ko. Paula wie akɛ: “Mɛi komɛi kɛɛ mi kɛkɛ akɛ, ‘Edɔ wɔ waa akɛ nɔ ko tamɔ nɛkɛ eba onɔ,’ ni mihiɛ sɔ enɛ waa.”\n15 Nyɛmi nuu ko ni atsɛɔ William, ni ŋa gbo afii komɛi ni eho nɛ lɛ wie akɛ: “Kɛ́ mɛi gba mi nibii kpakpai ni amɛkaiɔ yɛ miŋa he lɛ, ehãa mináa miishɛɛ waa, ejaakɛ ehãa minaa akɛ be ni eyɔɔ wala mli lɛ, mɛi sumɔɔ esane ni amɛbuɔ lɛ. Anɔkwa, kɛ́ amɛfee nakai lɛ, eyeɔ ebuaa mi waa diɛŋtsɛ. Eshɛjeɔ mimii waa, ejaakɛ no mli lɛ, miŋa sane kã mitsui nɔ diɛŋtsɛ, ni mishwɛɛɛ ehe kwraa.” Nyɛmi yoo okulafo ko ni atsɛɔ lɛ Bianca lɛ wie akɛ: “Kɛ́ mɛi kɛ mi fee ekome kɛsɔle ni amɛkɛ mi kane ŋmalɛi enyɔoo ko lɛ, eshɛjeɔ mimii waa. Kɛ́ amɛgba mi miwu lɛ he sane ni amɛbo mi toi be ni mi hu migbaa amɛ ehe sane lɛ, ewaa mi waa.”\n16. (a) Kɛ́ mɔ ko hefatalɔ loo mɔ ko ni esumɔɔ waa lɛ gbo lɛ, mɛni esa akɛ wɔfee? (b) Yɛ nɔ ni awie yɛ Yakobo 1:27 lɛ naa lɛ, mɛɛ sɔ̃ kã wɔnɔ?\n16 Bɔ ni Rut tee nɔ eye ebua yoo okulafo Naomi lɛ, nakai nɔŋŋ esa akɛ wɔya nɔ wɔye wɔbua mɛi ni amɛhefatalɔi loo mɔ ko ni amɛsumɔɔ waa lɛ egbo lɛ. Paula, mɔ ni wɔtsĩ etã kɛtsɔ hiɛ lɛ, wie akɛ: “Miwu lɛ gbele lɛ sɛɛ nɔŋŋ lɛ, mɛi pii baye amɛbua mi ni amɛshɛje mimii. Shi sɛɛ mli lɛ, amɛku amɛsɛɛ amɛtee amɛnitsumɔi srɔtoi anɔ. Kɛ̃lɛ, nakai beiaŋ fɛɛ lɛ, minaaa nibii anaa. Kɛ́ mɛi hã ehi amɛjwɛŋmɔŋ akɛ, ehe baahia ni amɛya nɔ amɛye amɛbua mɔ ni agbo yɛ enɔ lɛ ni amɛshɛje emii nyɔji abɔ loo afii abɔ po lɛ, eyeɔ ebuaa waa.” Fɛɛ sɛɛ lɛ, esoro mɔ fɛɛ mɔ. Mɛi komɛi yɛ ni etsɛɛɛ nɔŋŋ amɛnyɛɔ amɛkpeɔ shihilɛ lɛ naa. Shi mɛi komɛi hu yɛ ni be fɛɛ be ni amɛbaafee nɔ ko ni kulɛ amɛkɛ amɛhefatalɔ lɛ feɔ ekome kɛfeɔ lɛ, ekaiɔ amɛ gbele lɛ. Agbɛnɛ hu, esoro mɔ fɛɛ mɔ kɛ nɔ ni efeɔ kɛ́ eeye awerɛho. Fɛɛ mli lɛ, esaaa akɛ wɔhiɛ kpaa nɔ kɔkɔɔkɔ akɛ, eji sɔ̃ ni Yehowa kɛfɔ̃ wɔnɔ kɛ hegbɛ kpele ni ehã wɔ akɛ wɔshɛje mɛi ni hefatalɔi egboi lɛ amii.—Kanemɔ Yakobo 1:27.\n17. Mɛni hewɔ esa akɛ wɔye wɔbua mɛi ni hefatalɔi eshi amɛ lɛ ni wɔshɛje amɛmii?\n17 Kɛ́ mɔ ko hefatalɔ je gbɛ eshi lɛ lɛ, mɔ lɛ haoɔ waa ni etsui kumɔɔ. Nyɛmi yoo ko ni atsɛɔ lɛ Joyce lɛ wu shi lɛ ni eyawó yoo kroko. Joyce wie akɛ: “Tsemɔ ni etse mi gbãla lɛ dɔ mi waa diɛŋtsɛ. Eji gbo egbo po kulɛ, edɔŋ mi nakai. Ejaakɛ eji oshãra ko loo hela ko ni ŋɔ lɛ kɛtee kulɛ, mana akɛ jeee lɛ eje gbɛ akɛ eeshi mi. Shi enɛ lɛ, miwu lɛ diɛŋtsɛ kɛɛ etaooo mi dɔŋŋ. Minu he tamɔ nɔ ni mitsɔ tako shwɛ.”\n18. Mɛni wɔbaanyɛ wɔfee kɛye wɔbua mɛi ni amɛgbalashihilɛ mli hefatalɔi bɛ amɛmasɛi dɔŋŋ lɛ?\n18 Kɛ́ wɔjɛ mlihilɛ mli wɔfee nibii bibii wɔhã mɛi ni amɛgbalashihilɛ mli hefatalɔi bɛ amɛmasɛi dɔŋŋ lɛ, no hãa amɛnaa akɛ wɔsumɔɔ amɛ. Yɛ be ni tamɔ nɛkɛ mli lɛ, ehe miihia waa ni amɛná nanemɛi kpakpai. (Abɛi 17:17) No hewɔ lɛ, mɛni obaanyɛ ofee kɛtsɔɔ akɛ naanyo kpakpa ji bo? Obaanyɛ ohoo nɔ ko fioo ni ofɔ̃ amɛ nine kɛhã niyeli. Obaanyɛ okɛ amɛ ato gbɛjianɔ ni nyɛyajie nyɛhiɛtserɛ fioo loo nyɛya shiɛmɔ. Aloo, yɛ be kɛ beiaŋ lɛ, obaanyɛ ofɔ̃ amɛ nine ni amɛbafata nyɛhe kɛhã weku jamɔ. Kɛ́ oye obua amɛ lɛ, Yehowa baaná miishɛɛ, ejaakɛ “mɛi ni tsui ekumɔ lɛ” asane kã etsui nɔ, ni eji “yei okulafoi ahebulɔ.”—Lala 34:18; 68:5.\n19. Yɛ nɔ ni aŋma yɛ 1 Petro 3:8 lɛ hewɔ lɛ, mɛni otswa ofai shi akɛ obaafee?\n19 Etsɛŋ, Nyɔŋmɔ Maŋtsɛyeli lɛ baaye shikpɔŋ lɛ nɔ, ni ‘wɔhiɛ baakpa wɔhaomɔi’ fɛɛ nɔ. Wɔmiikpa be nɛɛ gbɛ waa. Nakai beiaŋ lɛ, “akaiŋ tsutsu nii lɛ dɔŋŋ, ni amɛbaŋ tsui mli hu dɔŋŋ.” (Yes. 65:16, 17) Shi kɛyashi nakai be lɛ baashɛ lɛ, nyɛhãa wɔteŋ mɔ fɛɛ mɔ ayea abuaa enyɛmi ni eshɛje emii, ni wɔtsɔ wɔwiemɔ kɛ wɔnifeemɔ nɔ wɔhã wɔnyɛmimɛi Kristofoi lɛ fɛɛ ana akɛ, wɔsumɔɔ amɛ.—Kanemɔ 1 Petro 3:8.\nMɛni wɔkaseɔ yɛ bɔ ni Yehowa ye ebua Lot kɛ Hiob lɛ mli?\nMɛni wɔkaseɔ yɛ Naomi sane lɛ mli?\nMɛni wɔbaanyɛ wɔfee kɛye wɔbua mɛi ni amɛgbalashihilɛ mli hefatalɔi bɛ amɛmasɛi dɔŋŋ lɛ?\n^ par. 5 Lot, Hiob, kɛ Naomi fɛɛ sɔmɔ Yehowa ni amɛye lɛ anɔkwa. Fɛɛ sɛɛ lɛ, amɛkɛ naagbai ni mli wala kpe. Yɛ nikasemɔ nɛɛ mli lɛ, wɔbaakwɛ nɔ ni wɔbaanyɛ wɔkase yɛ nibii komɛi ni tee nɔ yɛ amɛshihilɛ mli lɛ amli. Agbɛnɛ hu, wɔbaana nɔ hewɔ ni ehe miihia ni wɔto wɔtsui shi wɔhã wɔnyɛmimɛi ni kɛ naagbai miikpe lɛ, ni wɔmusuŋ atsɔ wɔ yɛ amɛhe ni wɔshɛje amɛmii.\n^ par. 13 Atsake gbɛ́i lɛ ekomɛi yɛ nikasemɔ nɛɛ mli.\n^ par. 57 MFONIRI LƐ HE SANE: Nyɛmi nuu ko ehao waa ni ‘eewie kɛkɛ,’ shi asafoŋ onukpa ko eto etsui shi eebo lɛ toi. Sɛɛ mli be ni nyɛmi nuu lɛ tsui eba shi lɛ, asafoŋ onukpa lɛ miiwo lɛ ŋaa.\n^ par. 59 MFONIRI LƐ HE SANE: Nyɛmi nuu ko kɛ eŋa eyasara nyɛmi nuu ko ni ŋa gbo etsɛko lɛ. Amɛmiigba nibii ni yɔɔ miishɛɛ ni amɛkaiɔ yɛ eŋa lɛ he lɛ.


Herbal Peeler Soap Bar - Ekko Therapies\nPosted on April 8, 2020 January 3, 2022 by Ekko Therapies\nSKU: SPHP Categories: All, Body Soap, For Him Tags: Aromatherapy Soap, Cold Process Soap, EKKO Therapies, Handmade Soap, Herbal Peeler, Home Spa, Malahide, Natural Product, Palm Oil Free, Shea Butter, Skincare, Soap, Vegan, Waste Free\nIngredients: Olive Oil, Coconut Oil, Shea Butter, Castor Oil, Pumice, Oatmeal, Essential Oils: Rosemary, Lavender, Tea Tree. Contains: Linalool as natural constituent of essential oils listed.\nINCI: Sodium Olivate, Sodium Cocoate, Sodium Shea Butterate, Sodium Castorate, Aqua, Glycerin, Pumice, Avena Sativa Kernel Meal, Rosmarinus Officinalis Leaf Oil, Lavandula Angustifolia Oil, Melaleuca Alternifolia Leaf Oil


Luka 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bengali Bicol Bislama Blɔfo Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Changana (Mozambique) Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French Ga Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kabiye Kannada Karen (S'gaw) Kazakh Kenya Mumuii Awiemɔ Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Krio Kwanyama Laos Latvia Lingala Lithuania Luganda Lunda Luo Luvale Macedonia Macua Madagascar Mumuii Awiemɔ Malagasy Malay Malayalam Malaysia Mumuii Awiemɔ Malta Marathi Marshallese Maya Mexico Mumuii Awiemɔ Moore Mozambique Mumuii Awiemɔ Myanmar Ndebele Ndebele (Zimbabwe) Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nyaneka Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Romania Russia Russia Mumuii Awiemɔ Salvador Mumuii Awiemɔ Samoa Sango Sateré-Mawé Sena Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tiv Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzotzil Ukrain Umbundu Urdu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Xavante Xhosa Yoruba Zambia Mumuii Awiemɔ Zapotec (Isthmus) Zimbabwe Mumuii Awiemɔ Zulu\nAsafoku lɛ yana Yesu yɛ he ko banee (42-44)\n4 Kɛkɛ ni Yesu ni mumɔ krɔŋkrɔŋ eyi lɛ obɔ lɛ ku esɛɛ kɛjɛ Yordan he, ni mumɔ lɛ kpala lɛ kɛjɛ he kome kɛtee he kroko yɛ ŋa lɛ nɔ* 2 gbii nyɔŋmai ejwɛ, ni Abonsam ka lɛ. Ni nakai gbii lɛ amli lɛ, eyeee nɔ ko nɔ ko, no hewɔ lɛ, be ni gbii lɛ ba naagbee lɛ, hɔmɔ ye lɛ. 3 Ni Abonsam kɛɛ lɛ akɛ: “Kɛ́ Nyɔŋmɔ bi ji bo lɛ, kɛɛmɔ tɛ nɛɛ koni etsɔ aboloo.”* 4 Shi Yesu hã lɛ hetoo akɛ: “Aŋma akɛ, ‘Esaaa akɛ gbɔmɔ hiɔ wala mli yɛ aboloo pɛ naa.’” 5 No hewɔ lɛ, ekɛ lɛ kwɔ kɛtee gɔŋ ko nɔ, ni yɛ be kukuoo mli lɛ, ekɛ shikpɔŋ lɛ nɔ maŋtsɛyelii lɛ fɛɛ tsɔɔ lɛ. 6 Ni Abonsam kɛɛ lɛ akɛ: “Maŋɔ hegbɛ nɛɛ fɛɛ kɛ amɛnunyam lɛ mahã bo ejaakɛ akɛhã mi, ni mɔ fɛɛ mɔ ni misumɔɔ ni mikɛhã lɛ, lɛ miŋɔhãa. 7 No hewɔ lɛ, bo lɛ, kɛ́ ojá mi shi kome pɛ yɛ mihiɛ lɛ, fɛɛ baatsɔ onɔ.” 8 Ni Yesu here nɔ ekɛɛ lɛ akɛ: “Aŋma akɛ, ‘Yehowa* o-Nyɔŋmɔ lɛ esa akɛ ojá, ni lɛ pɛ esa akɛ okɛ sɔɔmɔ krɔŋŋ ahã.’” 9 Kɛkɛ ni ekpala lɛ kɛtee Yerusalem, ni ekɛ lɛ yadamɔ sɔlemɔwe lɛ yiteŋ afabaŋ* lɛ nɔ, ni ekɛɛ lɛ akɛ: “Kɛ́ Nyɔŋmɔ bi ji bo lɛ, jɛɛ biɛ otu kɛya shikpɔŋ, 10 ejaakɛ aŋma akɛ, ‘Ebaafã ebɔfoi lɛ yɛ ohewɔ, koni amɛbaa oyi,’ 11 ni, ‘Amɛbaahiɛ bo yɛ amɛdɛŋ koni okaŋɔ onane oshi tɛ ko.’” 12 Ni Yesu hã lɛ hetoo akɛ: “Akɛɛ akɛ, ‘Esaaa akɛ okaa Yehowa* o-Nyɔŋmɔ lɛ.’” 13 No hewɔ lɛ, be ni Abonsam gbe kaa* lɛ fɛɛ naa lɛ, eshi lɛ kɛyashi be kroko ni sa. 14 Agbɛnɛ, Yesu ku esɛɛ yɛ mumɔ lɛ hewalɛ lɛ mli kɛtee Galilea. Ni ehe amaniɛbɔi kpakpai gbɛ shwã nakai kpokpaa lɛ nɔ fɛɛ. 15 Kɛfata he lɛ, ebɔi nitsɔɔmɔ yɛ amɛkpeehei* lɛ ni mɛi fɛɛ wo ehiɛ nyam. 16 Kɛkɛ ni etee Nazaret, he ni atsɔse lɛ yɛ lɛ, ni taakɛ efɔɔ feemɔ yɛ Hejɔɔmɔ Gbi lɛ nɔ lɛ, ebote kpeehe lɛ ni ete shi koni ekane nii. 17 No hewɔ lɛ, akɛ gbalɔ Yesaia wolokpo* lɛ hã lɛ, ni egbele wolokpo lɛ mli ni ena he ni aŋma yɛ akɛ: 18 “Yehowa* mumɔ lɛ yɛ minɔ ejaakɛ efɔ mi mu koni mijaje sane kpakpa mitsɔɔ ohiafoi. Etsu mi koni mijaje mitsɔɔ nomii akɛ amɛbaaye amɛhe, kɛ shwilafoi akɛ amɛbaana nii, ní mihã mɛi ni ekumɔ lɛ aye amɛhe, 19 koni mishiɛ afi ni sa Yehowa* hiɛ” lɛ. 20 Kɛkɛ ni ekota wolokpo lɛ, eku sɛɛ ekɛhã sɔɔlɔ lɛ, ni eho eta shi; ni mɛi fɛɛ ni yɔɔ kpeehe lɛ kɛ amɛhiŋmɛi kwɛ lɛ diŋŋ. 21 Kɛkɛ ni ebɔi amɛ kɛɛmɔ akɛ: “Ŋmɛnɛ lɛ, ŋmalɛ nɛɛ ni nyɛnu bianɛ lɛ eba mli.” 22 Ni amɛ fɛɛ amɛye ehe odase kpakpa ni amɛnaa kpɛ amɛhe yɛ wiemɔi ni ŋɔɔ ni jɛɔ edaaŋ lɛ ahewɔ, ni amɛkɛɛkɛɛ akɛ: “Yosef bi nɛ, aloo jeee nakai?” 23 Kɛkɛ ni ekɛɛ amɛ akɛ: “Ŋwanejee ko bɛ he akɛ nyɛbaabu mi abɛ nɛɛ: ‘Helatsalɔ, tsa bo diɛŋtsɛ ohe. Feemɔ nibii ni wɔnu akɛ ofee yɛ Kapernaum lɛ yɛ biɛ ni ji bo diɛŋtsɛ omaŋ lɛ hu.’” 24 No hewɔ lɛ, ekɛɛ: “Lɛɛlɛŋ, miikɛɛ nyɛ akɛ akpɛlɛɛɛ gbalɔ ko nɔ yɛ lɛ diɛŋtsɛ emaŋ. 25 Akɛ nɔkwɛmɔnɔ lɛ, miikɛɛ nyɛ anɔkwale akɛ: Yei okulafoi babaoo yɛ Israel yɛ Elia gbii lɛ amli be ni aŋa ŋwɛi naa afii etɛ kɛ nyɔji ekpaa ni hɔmɔ kpele ko ba shikpɔŋ lɛ fɛɛ nɔ lɛ. 26 Kɛ̃lɛ, atsuuu Elia kɛyaaa yei nɛɛ ateŋ mɔ ko mɔ ko ŋɔɔ akɛ ja yoo okulafo ko ni yɔɔ Zarefat yɛ Sidon shikpɔŋ lɛ nɔ lɛ. 27 Agbɛnɛ hu, kpitiyelɔi babaoo yɛ Israel yɛ gbalɔ Elisha beiaŋ; kɛ̃lɛ, ahãaa amɛteŋ mɔ ko mɔ ko he atse,* akɛ ja Naaman, Sirianyo lɛ.” 28 Agbɛnɛ, mɛi fɛɛ ni boɔ nibii nɛɛ atoi yɛ kpeehe lɛ amli fu waa, 29 ni amɛte shi ni amɛtsirɛ lɛ oyayaayai kɛshi maŋ lɛ mli, ni amɛkpala lɛ kɛtee gɔŋ ni amɛmaŋ lɛ ma nɔ lɛ toi bɔ ni afee ni amɛyatsi eyisɛɛ amɛwo jɔɔ lɛ mli. 30 Shi etsɔ amɛteŋ kɛho ni eyiŋ etee. 31 Kɛkɛ ni ekpeleke shi kɛtee Kapernaum, maŋ ko ni yɔɔ Galilea lɛ mli. Ni etsɔɔ amɛ nii yɛ Hejɔɔmɔ Gbii lɛ anɔ, 32 ni amɛhe jɔ̃ amɛhe yɛ gbɛ ni etsɔɔ nɔ etsɔɔ nii lɛ hewɔ, ejaakɛ ewieɔ akɛ mɔ ni yɔɔ hegbɛ. 33 Agbɛnɛ, nuu ko yɛ kpeehe lɛ ni yɔɔ mumɔ ko, daimonio ni he tseee, ni ebo kɛ gbee ni wa akɛ: 34 “Mɛɛba! Mɛni wɔkɛ bo yɔɔ feemɔ, Yesu, Nazarenyo? Oba wɔhiɛkpatamɔ? Mile mɔ tuuntu ni ji bo, Mɔ Krɔŋkrɔŋ ni jɛ Nyɔŋmɔ ŋɔɔ lɛ.” 35 Shi Yesu kã mumɔ lɛ hiɛ ekɛɛ: “Feemɔ diŋŋ, ni oje emli.” Ni daimonio lɛ tsi nuu lɛ etswa shi yɛ amɛteŋ, ni eje emli ni eyeee lɛ awui ko. 36 Ni enɛ hã amɛ fɛɛ amɛhe jɔ̃ amɛhe, ni amɛkɛɛkɛɛ amɛhe akɛ: “Mɛɛ wiemɔ nɛ? Ejaakɛ ekɛ hegbɛ kɛ hewalɛ fãa mumɔi ni he tseee ayi, ni amɛjeɔ kpo!” 37 Ni ehe saji tee nɔ gbɛ shwã he fɛɛ he yɛ jɛmɛ kpokpaa lɛ nɔ. 38 Be ni eshi kpeehe lɛ, eyabote Simon we lɛ. No mli lɛ, atridii ni naa wa emɔ Simon shaayoo, ni amɛbi lɛ koni eye ebua lɛ. 39 Ni eyadamɔ yoo lɛ masɛi ni ema eyi shi ni ekã atridii lɛ hiɛ, ni atridii lɛ tse yɛ enɔ. Ni amrɔ lɛ, yoo lɛ te shi ni ebɔi amɛ sɔɔmɔ. 40 Shi be ni hulu lɛ nyɔɔ shi lɛ, mɛi fɛɛ ni yɔɔ mɛi ni miiye helai srɔtoi lɛ kɛ amɛ ba eŋɔɔ. Ni ekɛ eniji ŋmɛlɛ amɛteŋ mɔ fɛɛ mɔ nɔ, ni etsa amɛ. 41 Daimonioi hu je mɛi babaoo amli, ni amɛbolɔ amɛkɛɛ: “Bo ji Nyɔŋmɔ Bi lɛ.” Shi ekã amɛhiɛ ni eŋmɛɛɛ amɛ gbɛ ni amɛwie, ejaakɛ amɛle akɛ lɛ ji Kristo lɛ. 42 Shi be ni je tsɛre lɛ, eyiŋ etee he ko banee. Shi asafoku lɛ bɔi lɛ taomɔ,* ni amɛba he ni eyɔɔ lɛ, ni amɛka akɛ amɛbaatsĩ enaa ni ekashi amɛ etee. 43 Shi ekɛɛ amɛ akɛ: “Esa akɛ mayajaje Nyɔŋmɔ Maŋtsɛyeli lɛ he sane kpakpa lɛ matsɔɔ maji krokomɛi hu, ejaakɛ enɛ hewɔ atsu mi.” 44 No hewɔ lɛ, eyatsa eshiɛmɔ lɛ nɔ yɛ Yudea kpeehei lɛ.\n^ Aloo “atsaaa amɛteŋ mɔ ko mɔ ko.”\n^ Aloo “bɔi lɛ gbɔbimɔ.”